qundao/data-zh-poetry huggingface dataset:
與諸同僚偶會賦八題·邑署獨鶴
作者：蘇頌
朝代：宋

常賦士衡雲，兼懷惠連雪。
庭前聞清唳，天外見寒月。
舞愛素琴橫，饑思朝露潔。
問爾誰爲群，威鳳在丹穴。
興龍節集英殿宴教坊口號
作者：蘇頌
朝代：宋

赤龍應世季冬初，上八開祥霓繞樞。
金石宣和韶九奏，乾坤薦壽嶽三呼。
善鄰兩使星軺集，拱極千官蕊綬趨。
共捧堯鍾歌既醉，洋洋朝野正歡娛。
蘇明允宗丈挽辭二首·其一
作者：蘇頌
朝代：宋

觀國五千里，成書一百篇。
人方期遠到，天不與遐年。
事業逢知己，文章有象賢。
未終三聖傳，遺恨掩重泉。
蘇明允宗丈挽辭二首·其二
作者：蘇頌
朝代：宋

嘗論平陵系，吾宗代有人。
源流知所自，道義更相親。
痛惜才高世，齎咨涕滿巾。
又知餘慶遠，二子志經綸。
虜中紀事
作者：蘇頌
朝代：宋

夷俗華風事事違，矯情隨物動非宜。
腥膻肴膳嘗皆遍，繁促聲音聽自悲。
沙昧目看朱似碧，火熏衣染素成緇。
退之南食猶成咏，若到窮荒更費辭。
蜀公范景仁忠文公挽辭四首·其一
作者：蘇頌
朝代：宋

雅麗文園令，深湛揚大夫。
初爲蜀詞客，終作漢真儒。
榮遇封公爵，歸休職禁塗。
逢時致君事，自與二賢殊。
蜀公范景仁忠文公挽辭四首·其三
作者：蘇頌
朝代：宋

追憶詞場舊，交游四紀餘。
編年逢絕筆，議樂見成書。
忽愴題丹旐，無由走素車。
傷心寢門慟，南望涕漣如。
蜀公范景仁忠文公挽辭四首·其二
作者：蘇頌
朝代：宋

仁祖倦勤日，公居獻納司。
累朝論國本，三接嘆忠規。
未奮經綸業，空留典冊詞。
二名彰美行，千古有遺思。
蜀公范景仁忠文公挽辭四首·其四
作者：蘇頌
朝代：宋

歲在龍蛇會，思賢屢感傷。
未收空土淚，又送蜀公喪。
士類將安放，交情何日忘。
共傳金石刻，俱是大文章。
行次塘堤
作者：蘇頌
朝代：宋

淼淼寒流千里餘，带城襟壘似江湖。
侯王設險古未有，夷狄窺邊今遂無。
數郡營屯歸耒耨，萬家生聚利菰蒲。
長堤不絕才如綫，南北衝衝是坦途。
補和王深甫潁川西湖四篇·宜遠橋
作者：蘇頌
朝代：宋

溪流去無窮，路遠更難盡。
信步到橋邊，望中千里近。
補和王深甫潁川西湖四篇·明月舫
作者：蘇頌
朝代：宋

明月照寒宵，湖水白如晝。
縱覽泊中流，清光應可就。
補和王深甫潁川西湖四篇·甘棠湖
作者：蘇頌
朝代：宋

爲湖始何人，人賢物亦久。
所以甘棠名，百年猶不朽。
補和王深甫潁川西湖四篇·竹間亭
作者：蘇頌
朝代：宋

青青林間竹，有亭才袤丈。
林深隔囂塵，人間見真尚。
觀北人圍獵
作者：蘇頌
朝代：宋

莽莽寒郊晝起塵，翩翩戎騎小圍分。
引弓上下人鳴鏑，羅草縱橫獸軼群。
畫馬今無胡待詔，射鵰猶懼李將軍。
山川自是從禽地，一眼平蕪接暮雲。
觀文殿大學士刑部尚書贈左僕射兼侍中劉公挽辭三首·其一
作者：蘇頌
朝代：宋

特起來南國，登庸歷宰卿。
立朝弦載直，遇物稱如平。
一夢榮華盡，千年封襚成。
秋風暮江起，凄咽逝波聲。
觀文殿大學士刑部尚書贈左僕射兼侍中劉公挽辭三首·其三
作者：蘇頌
朝代：宋

蚤歷平津館，嘗蒙鮑叔知。
笑言忘位貌，論議切箴規。
豈悟三秋別，遂成隔世期。
英風今已矣，遺恨滿江湄。
觀文殿大學士刑部尚書贈左僕射兼侍中劉公挽辭三首·其二
作者：蘇頌
朝代：宋

星墜寢門夕，鵩來州舍辰。
人悲喪遺愛，帝夢失良臣。
勛業經綸遠，文章氣燄新。
歿猶榮故里，宸筆鏤堅珉。
觀潮三首·其一
作者：蘇頌
朝代：宋

海門雙峙隔滄溟，潮汐翻波勢若傾。
萬疊銀山橫一線，千撾鼉鼓震重城。
來無源委逢秋盛，信有盈虧應月生。
今古循環曾不涸，談天閎辯豈能名。
觀潮三首·其三
作者：蘇頌
朝代：宋

橫江白浪涌崔嵬，應是波神羽衛來。
陛戟百重馳道遠，舳艫千里峭帆開。
緩如積雪飛霜路，急似砯崖轉石雷。
惟有東西爭渡者，暮還朝往任相催。
觀潮三首·其二
作者：蘇頌
朝代：宋

嘗觀七發論濤篇，比物侔形恨未妍。
聲入閭閻家十萬，勢陵組練甲三千。
馮夷海若憑深險，種魄胥神竟後先。
縱使風波能鼓怒，終歸漩澓作澄淵。
解秩西還夕次葛驛二通判與簽判學士留府諸君遠出餞別情至禮勤輒成拙詩奉謝厚意
作者：蘇頌
朝代：宋

遠行車馬出西城，風義相高一府傾。
留幕經年叨主諾，郵亭終夕困飛觥。
人烟數舍將歸路，霜月三冬愴別情。
政拙自慚無惠愛，尚憑河潤慰群氓。
諸公和雷字韵茶詩四絕句外復有繼作輒續二篇·其一
作者：蘇頌
朝代：宋

團膏纔就貢綱催，度嶺逾江萬里來。
共看雲甌輕攪雪，還如春架動研雷。
諸公和雷字韵茶詩四絕句外復有繼作輒續二篇·其二
作者：蘇頌
朝代：宋

數杯茗飲沃羈懷，消盡酲醲爽氣來。
若使伯倫知此味，寧誇酒後不聞雷。
諸公唱和多記經歷之事因感昔遊復用元韵凡三首·其一
作者：蘇頌
朝代：宋

十年不到掖垣西，舊路重尋壁已泥。
四戶貴同公鼎重，九門高共斗杓携。
追思往事驚陳迹，欲和長言怯巨題。
老見諸賢雖縮忸，不量綿力尚思齊。
諸公唱和多記經歷之事因感昔遊復用元韵凡三首·其三
作者：蘇頌
朝代：宋

平生南北與東西，豈是揚波與汩泥。
晚入金門諸彥接，來同綺席賜尊携。
時逢寵渥欣陪預，老遇風光懶咏題。
共戴君恩何以報，惟將聖壽祝天齊。
諸公唱和多記經歷之事因感昔遊復用元韵凡三首·其二
作者：蘇頌
朝代：宋

朝鞍早過鳳樓西，雨浥輕塵未有泥。
頒宴百壺人共醉，演綸雙筆客同携。
紫微舊刻蘭堂閟，朱字新牌藝院題。
更識訓詞深厚意，言成膏澤惠編齊。
謝太傅杜相公惠吳柑
作者：蘇頌
朝代：宋

任土吳邦果，分甘故相庭。
纍纍朱實爛，馥馥蜜筒馨。
玉液三重釀，神丹九鍊形。
盤中堆火齊，案上鬥銅釘。
玩比韓嫣彈，餐勝楚子萍。
瓊津融不竭，塵慮滌還醒。
近比瓜稱瓝，休誇李似瓶。
南樓今匪貴，東望亦虛靈。
盛乃長洲苑，傳之大禹經。
秋包千樹富，霜葉一林青。
薦味同飴露，淪輝信景星。
租園輸歲賦，守吏占官丁。
貢罷中都府，供先綠野扃。
緘封重篚襲，道里百郵亭。
想憶金華宴，須傾縹甕醽。
同梨資可口，與棗助延齡。
豈意殊方物，頻霑俗吏廳。
食珍時有愧，拜賜敢遑寧。
顧乏齊瑶報，宜追戴带銘。
永言難紀美，應念思飄零。
謝賜御書詩五言十二韵
作者：蘇頌
朝代：宋

聖學天攸縱，宸文日又新。
因摛鏤牙管，分賜挈囊臣。
玉几繙經暇，瑶宮錫宴辰。
清躬忘旰食，睿藻出絲綸。
才賞唐詞客，人稱賀季真。
開編掇風什，灑翰落霜筠。
楷法前無古，書評妙入神。
良慚孤陋甚，獲對寵光頻。
得異登床誚，藏過韞匵珍。
護持同始卒，荷戴等穹旻。
職幸聯簪筆，憂常念負薪。
惟勤黄卷業，仰答大君仁。
讀楊文公集
作者：蘇頌
朝代：宋

文公名節冠當年，沒世清風更凜然。
梁父舊廬空德里，西州華屋慟時賢。
平生奏御三千牘，不朽文章二百篇。
瀟灑建溪遺俗在，至今弦誦滿山川。
贈同事閤使
作者：蘇頌
朝代：宋

山路盡陂阤，行人陟險多。
風頭沙磧暗，日上雪霜和。
草淺飛鷹地，冰流飲馬河。
平生畫圖見，不料再經過。
贈吏部尚書建安郡正肅吳公挽辭三首·其一
作者：蘇頌
朝代：宋

間代生人傑，高文擢雋科。
立朝風采峻，臨郡惠慈多。
勛業傳青簡，音容逐迅波。
百年誰不至，與善果如何。
贈吏部尚書建安郡正肅吳公挽辭三首·其三
作者：蘇頌
朝代：宋

他日容臺議，功書預討論。
襚章三品貴，誄策二名尊。
遺直將誰繼，清風想尚存。
戢棺何所恨，牖下史魚言。
贈吏部尚書建安郡正肅吳公挽辭三首·其二
作者：蘇頌
朝代：宋

疇昔商楹夢，吁嗟魯鳳衰。
清朝橈隆棟，多士失元龜。
墳闕開京壤，帷旌出洛師。
孤生懷舊感，西望涕交頤。
贈大理寺丞陳公挽辭
作者：蘇頌
朝代：宋

隠德稱鄉閈，清風遺子孫。
未榮三釜祿，先逝九原魂。
葬得眠牛地，家開納駟門。
足令來者慕，信有教忠言。
贈太師中書令王公挽辭二首·其一
作者：蘇頌
朝代：宋

族茂仙緱系，恩隆帝渚姻。
兩朝全寵遇，一節貫忠純。
敦說耽儒術，沖和味道真。
樞庭十五載，當宁倚良臣。
贈太師中書令王公挽辭二首·其二
作者：蘇頌
朝代：宋

汾曲名家相國孫，翊登樞鉉繼承恩。
旂章禮秩連三府，彝鼎功名載一門。
棺歛衮衣哀冊異，路驅班劍葬儀存。
清規素履知無晦，金刻雄文賁九原。
走筆奉酬簽判殿丞遊思上人院
作者：蘇頌
朝代：宋

坐閤何時得少休，羨君乘興喜尋幽。
每逢幕府文書簡，便作湖山佛寺遊。
巖畔揮毫傳麗句，林間炊黍飫香羞。
會須偷撥閒忙日，更上高軒看碧流。
走筆次韵察推見別二篇·其一
作者：蘇頌
朝代：宋

行藏無意但隨時，不爲人知我者稀。
負殻蝸牛初就舍，馴鷗海客已忘機。
緘收卷軸塵生蠹，合和丹丸醭有衣。
久冒寵榮無所補，敢煩從事嘆巍巍。
走筆次韵察推見別二篇·其二
作者：蘇頌
朝代：宋

老愛詩書志益堅，不成魚網謾臨淵。
幽居喜見新松菊，病目愁看舊簡編。
事任閒忙常自適，心忘毀譽敢求全。
知君有意論騷雅，何日從容話極玄。
送丁郎中守江州
作者：蘇頌
朝代：宋

南朝兵馬臨江鎮，聖世麾符守土臣。
此日風聲動湓浦，早年名譽浹淮鄰。
琵琶昔有天涯曲，𦩷𦪇今無境外人。
退食優游多勝賞，杯觴不負庾樓春。
送僧務靜還吳
作者：蘇頌
朝代：宋

琴詩清絕事，靜也兩兼能。
技有知音許，名因國士稱。
故山何日別，歸舫待春乘。
却遂林泉適，絃歌結舊朋。
送儀州李太保丈
作者：蘇頌
朝代：宋

持節出西闉，腰章入舊秦。
家傳虎韜術，朝有象賢人。
閤閉關山月，帷褰渭水春。
虜塵今向息，正是雅歌辰。
送冀州向團練
作者：蘇頌
朝代：宋

河外諸藩北控胡，美君家世領魚書。
舊傳將略名尤重，却過親庭慶有餘。
使節頻煩民未息，邊庭清晏候仍虛。
惟宣聖主威懷德，長使天聲讋虜墟。
送句判官赴大理詳斷
作者：蘇頌
朝代：宋

廷尉咨賢佐讞刑，辟書連上得翹英。
時推黄霸持平久，衆伏兒寬定奏成。
尺竹泛疑資審劾，惠文彈治要詳精。
從來法吏多陰德，勉務哀矜助聖明。
送句湛太博通守汝陰
作者：蘇頌
朝代：宋

天漢南通潁水清，新恩監郡赴官榮。
數舟旗鼓家人喜，兩岸壺漿父老迎。
暫試吏能收治績，蚤聞時譽伏朝纓。
十年京國同遊者，何日如君補外行。
送句都官倅建陽
作者：蘇頌
朝代：宋

玉嶺名都古越疆，監州今用上臺郎。
溪山絕勝神仙宅，絃誦相聞禮義鄉。
龍焙槍旗爭早晚，刺桐花葉候災穰。
朝廷恤遠頻頒詔，更倚賢能慰一方。
送周尹郎中守梓潼
作者：蘇頌
朝代：宋

曾携佳句使淮隅，離合差池二紀餘。
旋見豸冠三院貴，晚陪丹地一臺居。
涪城又領銅魚契，錦里先馳駟馬車。
况是論年俱老矣，送君因復動歸與。
送唐安虞部趙侯
作者：蘇頌
朝代：宋

朱紱郎官領要藩，西南勝處蜀江源。
若非閥閱才資美，豈稱朝廷選任恩。
路近烟霄經棧險，山如錦繡見花繁。
郡民舊染文翁化，禮教風流尚可論。
送張中正先生歸廬陵
作者：蘇頌
朝代：宋

白首師儒學愈專，未應褐博慕纓鮮。
離群舊友青雲上，負笈諸生絳帳前。
京洛風塵銷客袂，江湖春色趁歸船。
飄然無復羈名累，道信鄉閭足謂賢。
送惟晤遊廬山
作者：蘇頌
朝代：宋

飛錫指湓城，秋風一衲輕。
溪雲隨晚渡，嶺月伴晨征。
敏思登臨發，空談舉動明。
他時二林會，名字繼融生。
送朱屯田赴辟成都
作者：蘇頌
朝代：宋

贊條初罷浙江回，辟命還從蜀道來。
朱紱聊光新幕府，烏星重照舊行臺。
秋登危棧烟霄界，曉望通闤錦繡堆。
樂職定應能賦頌，知君堪繼子淵才。
送朱職方赴天彭
作者：蘇頌
朝代：宋

曉鼓頻趨宣政朝，左符還領郡封遥。
三春車馬逾邛阪，千里帷裳布漢條。
蚤接朋僚情款款，舊傳詞筆氣飄飄。
西南留滯應非久，可奈離襟重黯消。
送朱郎中壽昌通判河中府
作者：蘇頌
朝代：宋

邶詩咏凱風，以成孝子志。
鄭人復君母，傳稱能錫類。
中郎常有懷，生不識所恃。
登朝雖厚祿，當食每忘饋。
念昔鞠育勞，嗟今出處異。
倚門豈不待，兩求終莫致。
乳烏思反哺，哀鳴自垂翅。
百草摇春暉，寧無謝生意。
灑血向穹壤，解組出臺寺。
馳驅咸雍郊，歷訪經行地。
至行感神明，精神通夢寐。
悠悠大道傍，親息忽相值。
紫綬拜北堂，白頭歸長嗣。
悲忻敘契闊，恍如隔生事。
四紀世路殊，一朝板輿侍。
茲事昔未有，聞者共驚喟。
帥守爲之言，詔趣還官次。
當年二千石，寵名非所利。
仕或便鄉關，安用竹符使。
蒲中母家近，自屈爲倅貳。
受命慰慈顔，騰裝愜歸思。
既徇報德心，亦安效官智。
觴以萬壽薦，衣成五綵戲。
無復興寒泉，何須賦大隧。
令人及聖善，孝慈兩不匱。
贈言述高風，庶用激忠義。
送李屯田倅丹陽
作者：蘇頌
朝代：宋

西津秋晚度歸艎，新領監州建禮郎。
蚤伏能名動江左，重聞謠咏入朱方。
部中句曲三茅阜，境上吳門二陸鄉。
官近仙都家在望，錦衣此日倍輝光。
送李屯田子震赴宛丘簽判
作者：蘇頌
朝代：宋

交游情分十年餘，從宦差池後會疏。
遠塞新歸饒意氣，長年相遇倍勤渠。
登朝蚤卧郎官帳，入幕還陪丞相車。
咫尺淮陽曹事簡，郵筒莫遣少音書。
送李留後赴鎮天平
作者：蘇頌
朝代：宋

出擁朱轓就鎮雄，須句封國濟亭東。
干旄光動奎躔外，閫節權并魯分中。
兩綬鵰鷹紋異繡，半符魚虎佩兼銅。
朝廷慎重惟良選，定有能聲愜帝衷。
送沈太博倅滑臺
作者：蘇頌
朝代：宋

早歲淮陽宰邑初，相君連上薦能書。
新從墨綬諸侯國，便領油泥別駕輿。
東郡提封今輔屏，南都接軫舊鄉閭。
優游樂職人應羨，官便家榮兩莫如。
送沈學士守毗陵
作者：蘇頌
朝代：宋

使君四十五專城，新向鴻都得請行。
高閣和鉛人暫去，秋郊驅弩吏趨迎。
蘭陵郡邑今尤盛，陽羨溪山古有名。
賦政優游多樂事，東園應不負飛觥。
送洞霄宮王文玉學士歸吳
作者：蘇頌
朝代：宋

仙都補吏向天涯，歸棹南遊事事嘉。
冬課洞庭千戶橘，春嘗石縫一槍茶。
蓬山厭直拋鉛摘，公府傷離念棣華。
二紀編酬老朋伴，何時相逐訪烟霞。
送滑道人遊廬山
作者：蘇頌
朝代：宋

康王觀裏採芝田，董奉家邊種杏壇。
雙屩一筇行到處，應尋巖室養神丹。
送王廣淵司門出守絳州
作者：蘇頌
朝代：宋

仕宦人言爲郡樂，名藩古有絳臺雄。
居園幽絕刻樊記，分國盛强歌晉風。
歷覽勝遊千騎上，坐頒仁政兩河中。
當年誰似高門慶，五守同時閒望隆。
送王彥祖學士守毗陵
作者：蘇頌
朝代：宋

黄州終始宋名臣，載世逢時見裔孫。
賜第中宸躋甲等，遷官京寺出殊恩。
文章已復光儒館，風節應須繼祖門。
堅請麾符知有意，聊將慈惠振元元。
送王秀才出京
作者：蘇頌
朝代：宋

都城大雪酒價高，我送故人傾濁醪。
酒闌置杯欲話別，不覺中心生鬰陶。
丈夫聚散豈爲念，所嘆人事多徒勞。
憶昔我年未弱冠，西來觀藝遊神皋。
金門獻賦嗟失路，因循四載何所遭。
京華碌碌少知己，但聞嘲弄聲嗷嗷。
今年詔書恤西事，大開言路烝群髦。
因思平生負氣概，臨事始可觀持操。
長纓羈虜豈無計，策慮未獻心徒忉。
感君壯志正凌厲，術業沈究鈐與韜。
上書論畫兵家事，直請西去親鞬櫜。
又言若將衆十旅，可爲手足除紛搔。
逾時待報不聞命，西秦便欲從遊遨。
束書携劍瞥然去，却顧名利輕如毛。
我謂方今正急士，帝言屢下搜英豪。
公卿悉意奉詔旨，推賢好善如干旄。
勸君失意且韜養，有能必見時稱褒。
中朝列爵本馭衆，進任將相皆儒曹。
一時未遇何須嘆，吾輩豈久居蓬蒿。
送石舍人得告還蜀
作者：蘇頌
朝代：宋

寤寐家山謁告還，錦衣駟馬路人觀。
逢迎喜識詞臣貴，行役誰言蜀道難。
江上田桑應不改，里中牛酒欲交歡。
岷峨信美毋多戀，盛典方資大手刊。
送祖印忠師南歸
作者：蘇頌
朝代：宋

擾擾京華客，營營不自閒。
胡爲丘壑者，亦到市朝間。
孤月無留影，歸雲靡定山。
東南清勝處，羨子一舟還。
送祖擇之少卿學士出疆
作者：蘇頌
朝代：宋

四方專對昔難人，今輟文章侍從臣。
萬里光華宣使指，百年恩信浹殊鄰。
出關飛蓋塵生路，度漠輕車雪擁輪。
少別書林還隔歲，歸來期宴曲江春。
送若訥上人歸衢州
作者：蘇頌
朝代：宋

應供何來此，囊書謁紫宸。
清閒頻賜對，止觀久談真。
懇謝蘭袍寵，恩頒寶字新。
重還鄉寺日，學侶益歸親。
送薛宗孺通理并州
作者：蘇頌
朝代：宋

河東望族衣冠盛，漢署潛郎閥閱優。
久擅才名宜治劇，又分朝寄去監州。
民風近古藩房肅，邊候無塵戍役休。
元帥正求賢者佐，得君應喜助咨謀。
送襄州李觀察
作者：蘇頌
朝代：宋

半符雙節鎮關東，漢沔從來地望雄。
帕首諸侯趨道左，題襟群彥寄邦中。
江魴鱠玉飧盤貴，霜橘堆金燕豆豐。
心厭紛華欣吏職，當時朝議寵民功。
送許當世職方通判泉州
作者：蘇頌
朝代：宋

仕宦遠故鄉，古人之所譏。
懷祿去養親，千鍾且爲微。
當世倅州行，二美其庶幾。
符竹非不貴，誠與雅志違。
獨駕箳篁車，東南去如飛。
所懷戀晨昏，奚論官等威。
遥遥七閩山，喬木正芳菲。
駟馬過舊遊，道路增光輝。
榮觀慰親心，佩綬紆銀緋。
上堂拜慶日，喜氣生庭闈。
躬扶版輿去，徑入牙城扉。
潭潭公府盛，華顯猶布韋。
膳羞盈其前，酒紅魚蟹肥。
人生苟適意，富貴安所希。
况今邦伯賢，早辭尹王畿。
亦從北堂養，再擁雙輪歸。
君欣舊知己，復得相親依。
守相同鄉州，會遇時所稀。
純孝自感人，遠近聞風徽。
豈徒對交親，誇詫晝錦衣。
送趙君權中歸福唐兼呈陳季中
作者：蘇頌
朝代：宋

趙子抱經術，儒林挺孤秀。
策足入上庠，高誼諸生右。
秋闈再程文，懷寶不見售。
京師首善地，翹然俊賢囿。
朝廷舉新詔，多士四方走。
主司搜擇艱，有如羿張彀。
小善或不遺，寧當舍良茂。
豈非繩準高，刀尺下難就。
得喪不在己，自信非我疚。
歲窮感親心，倚門方遠候。
都亭謝知己，飄飄拂歸袖。
樂彼閩中幽，里中賢友舊。
且復從其游，行義益充厚。
道存貴有用，獨善古所陋。
明時無滯才，子行當勉懋。
送達夫同年殿丞宰吳江
作者：蘇頌
朝代：宋

嘗誇吳會土風嘉，新領銅章一水涯。
豈爲江山遊賞勝，只貪晨夕旨甘奢。
魚登盤俎霜縈縷，蘋滿洲汀雪吐花。
舊令多才君繼美，松陵賡唱未應賒。
送邵裔員外尉長洲
作者：蘇頌
朝代：宋

洞庭山側第新成，門對湖陰水鑑明。
紫綬使君還政日，綵衣仙尉拜官榮。
丘園自適親心樂，桴鼓稀鳴吏局清。
退食不妨晨夕養，人生從宦此難并。
送都官辛七丈赴治江夏
作者：蘇頌
朝代：宋

官柳春來已可攀，使君旌蓋駐江干。
還頒明詔恩優渥，坐使環封俗阜安。
西塞山川餘舊迹，南樓風月有清歡。
幕中才雅今應盛，暇日追遊興未闌。
送鄭無忌南歸
作者：蘇頌
朝代：宋

我家本南閩，處世若羈寓。
侍親從宦遊，東西遷者屢。
因循歷年載，未識南中路。
間歲至都城，始與里儒遇。
嘗聞閩中奇，英雋所叢聚。
山川降靈氣，稟肖時魁梧。
往在祥符中，黄李稱獨步。
當時盛文物，在廷充振鷺。
二子簉其間，軒軒並鑣驅。
得志何所如，康莊躍騏馵。
時文變新律，高辭無累句。
人傳幼婦碑，朝奏客卿賦。
奇器擅珪璧，至音有韶濩。
當宁喜同時，士林爭景附。
淵澄或無魚，木秀乃生蠹。
嗟哉士之賢，入朝嘗見惡。
叔才亦稍遷，秘書觀四庫。
命窮時不偶，伶仃獨翁孺。
名雖鼎甲貴，官止塵勞污。
蹉跎三十年，困躓卒顛仆。
伊予生後時，舉頸徒企慕。
鄭子乃其甥，肖貌何穎悟。
讀書博而詳，偉詞亦能鑄。
朅來至京國，首與予款晤。
吾嘗念古昔，人賢猶愛樹。
况遇賢之出，何必緣雅素。
從遊遂無間，往來靡常度。
近遭試秋官，報罷不知故。
飄飄嘆窮途，歸橐不能具。
當路少知己，腹心誰可布。
我嗟近世人，齪齪何足數。
見善不能舉，徒然用烋噢。
士有處憂困，豈嘗一蒙顧。
勸君自求己，何用頻齟齬。
還家樂詩書，養心益堅固。
無因一傷手，乃欲改前措。
澤豹未成文，尚能隠深霧。
齊禽戢其翼，久亦蒙傅羽。
况子氣方剛，丁辰年未暮。
勉勉信予言，勤勤蹈前趣。
更想渭陽賢，懷道當有遻。
王忱希范寧，羊曇宗謝傅。
武子稱衛玠，逢時乃騰騖。
深源賞康伯，傳經有訓註。
子其慕斯人，戒哉惇向素。
還來取高第，擢俊膺帝籲。
更發翁孺名，後來益垂裕。
作歌送子行，予言豈虛諭。
送閻秘丞宰雩都
作者：蘇頌
朝代：宋

江西劇藩曰南康，其山空青水貢漳。
環封千里十巨邑，邑皆萬室居相望。
地窮吳境雜楚粵，民生窘急矜豪强。
積奸疊訟狃成俗，吏治紛擾多頹綱。
緩其銜轡乃縱弛，繩以密網還滋彰。
中和之政固難立，要在教化完堤防。
爾來守宰尤慎擇，長人之計非尋常。
儀儀閻君文且敏，風韵粹絜含珪璋。
昨從筦榷薦稱最，就委墨綬雩川旁。
周才治劇有餘地，猶以驥騄騰康莊。
牛刀砉騞解衆理，排擊曾未嬰銛芒。
聲華早已擅朝寀，群公稱薦交封章。
况今知己正當路，拔擢賢俊登周行。
謂宜平步陟清要，何乃遠官天一方。
平時進人用資履，詳試政事觀循良。
毋嗟邑令尚沉滯，昔賢爲吏多踐揚。
漢庭卓魯終作輔，孔門言季俱升堂。
于時百里振嘉譽，逮今史簡傳清芳。
勉哉遠繼數賢迹，坐使慈惠流江鄉。
政成績茂奏丹扆，行矣臺閣看徊翔。
送集賢趙少卿出守淝州
作者：蘇頌
朝代：宋

行色光輝水國春，龍函畫弩菟分銀。
瀛洲舊侶還揮袂，淮甸諸侯半望塵。
三品新緺垂若若，兩朱華轂去轔轔。
誰言貴仕猶榮滯，二紀儒林最舊人。
送韓玉汝太博出守洋州
作者：蘇頌
朝代：宋

州封繁會逼梁嶓，繼世爲藩盛事多。
遺德在人棠蔽芾，舊遊經眼樹婆娑。
春生劍外壺漿溢，花滿褒中駟馬過。
父老逢迎應善祝，緇衣將入鄭風歌。
送黄從政宰晉江
作者：蘇頌
朝代：宋

泉山南望海之濱，家樂文儒里富仁。
弦誦多于鄒魯俗，綺羅不減蜀吳春。
懷章近輟樞廷傑，製錦重紆學館人。
豈獨光榮生邑里，須知美化浹甌閩。
逢錢塘詩僧
作者：蘇頌
朝代：宋

把手忽相逢，開談究詩義。
子雖浮屠流，乃抱風騷志。
錢塘佳山水，一一助清思。
何處最堪懷，飛來峰下寺。
遊保寧院練光亭同丘程凌林四君分題用業字韵
作者：蘇頌
朝代：宋

寺本梁瓦棺，地臨吳建業。
何人構虛亭，勝概壓危堞。
巖扃豁常開，江練靜相協。
洪濤雖震騰，迅流終妥帖。
遠窮滄溟盡，近與長淮接。
水色古今同，潮聲朝暮愶。
中間數洲渚，來往拏桴楫。
摇深鳴榔喧，渡閣孤帆怯。
到此是安瀾，遊人無病涉。
滿檻霽光浮，平林風勢獵。
黄昏煙引素，清曉波成褶。
歸雲閒自飛，列岫平如帖。
秋岸狎鷗鳥，春城噪批頰。
園橘冬垂丹，堤榆夏飛莢。
竹徑粉筠墜，松梢飴露浥。
老檜倚軒檐，幹勁如雄俠。
野花鬥黄紫，格頑若婢妾。
離觴歌柳枝，江人憶桃葉。
往事杳難尋，欲問言成喋。
惟惜建邦都，形勝敵岷鄴。
後人奉竺乾，創寺據山脅。
邑居正佳麗，棟宇爭煒燁。
山遊鸑鷟羽，池變炎灰劫。
鳳去臺遂空，國移人亦慴。
興衰既代謝，榮悴固相躡。
幸今明世逢，早蒙湛恩浹。
安堵四民居，飽食千僧饁。
吾儕正閒暇，來遊失疲薾。
心朋况遨從，雲梯屢登躐。
山川思慮清，風雲抱懷愜。
百里見毫釐，萬象入眉睫。
南望牛首峰，雙闕儼重疊。
却視虎踞基，石城猶岌嶪。
北阜盤虬螭，三山樹矛鋏。
風流非昔時，事迹看載牒。
開尊忘醉醒，縱論鄙嚅囁。
念當時值泰，豈嘆徑未捷。
經綸苟韜藏，鼎飪終調燮。
攬景且留連，無爲利名攝。
過土河
作者：蘇頌
朝代：宋

長叫山旁一水源，北流迢遞勢傾奔。
秋來注雨瀰郊野，冬後層冰度輻轅。
白草悠悠千嶂路，青煙裊裊數家村。
終朝跋涉無休歇，遥指郵亭日已昏。
過摘星嶺
作者：蘇頌
朝代：宋

路無斥堠惟看日，嶺近雲霄可摘星。
握節偶來觀國俗，漢家恩厚一方寧。
過新館罕見居人
作者：蘇頌
朝代：宋

引弓風俗可傷嗟，滿目清溪與白沙。
封域雖長編戶少，隔山才見兩三家。
道元上人累示禪偈詩筆并諸賢賡唱見索鄙作因成短句奉酬
作者：蘇頌
朝代：宋

釋子南宗秀，囊文數見過。
燈分壁觀後，詩學寶書多。
摘句心游刃，談空辯注河。
儒林盛推挹，風勢張雲柯。
鄧聖求承旨疊貽佳句過有褒稱無言不酬雖復牽强以多爲貴固已數窮大雅旁通諒無誚斥
作者：蘇頌
朝代：宋

召節從來蜀道西，遺思人尚襆青泥。
禁中手筆由裁制，天下英雄在挈携。
密議金鑾應有記，登庸石刻竚重題。
綸闈盛宴仙鼇會，飛集翩翩五鳳齊。
重次前韵奉酬子由子開叔貢三舍人二首·其一
作者：蘇頌
朝代：宋

都堂直北正衙西，同日三賢拜紫泥。
供張府泉批敕賜，刊碑朱墨典籤携。
姓名非夕金甌覆，手筆他年玉簡題。
制詔溫純詩什健，若非元白更誰齊。
重次前韵奉酬子由子開叔貢三舍人二首·其二
作者：蘇頌
朝代：宋

公宴將闌日欲西，酒酣揮汗浥如泥。
重陪簪橐聯鑣出，仍得篇章滿篋携。
直舍恍迷新戶牖，賜書猶識舊籤題。
豈惟夢想鈞天路，更似聞韶子在齊。
金陵府舍重建金山亭二首·其一
作者：蘇頌
朝代：宋

地出城隅闢故臺，斬茅刪竹受良材。
春塘夢草成詩後，畫棟飛雲式燕開。
一境山形天際望，四時風物坐中來。
府公經構民偕樂，魚鳥猶知喜躍迴。
金陵府舍重建金山亭二首·其二
作者：蘇頌
朝代：宋

故時臺榭對池心，空有名傳擬穴金。
鬋理茅茨修竹茂，經營軒檻綠楊深。
橋橫斷岸虹流彩，花滿芳園鳥囀音。
盛府多歡頻命席，每容疏外共窺臨。
錢起居挽辭二首·其一
作者：蘇頌
朝代：宋

地席賢王寵，官分右掖司。
文華天所賦，政事吏爲師。
始見良言進，俄驚哲士萎。
平生公輔業，所頼聖明知。
錢起居挽辭二首·其二
作者：蘇頌
朝代：宋

制策詞科世得賢，諫垣書殿繼爲聯。
皂囊封奏名宏議，丹扆書箴著舊篇。
朝許臧孫爲有後，人嗟賈傅不遐年。
一門盛美時難及，家學于今令子傳。
開府潞公太師得謝西歸謹賦七言四韵詩五首拜送·其一
作者：蘇頌
朝代：宋

幾夕華星動紫躔，少微光入太微垣。
帝臨便座延公衮，人喜安車到國門。
懇敘官儀還漢節，親承需宴酌堯樽。
朝家貴老超三代，惇史行看記善言。
開府潞公太師得謝西歸謹賦七言四韵詩五首拜送·其三
作者：蘇頌
朝代：宋

官崇真是帝王師，八十歸休亦未遲。
不似孔光辭位日，早於姜望出封時。
儀形昔已圖麟閣，稿草今應集鳳池。
故府諸僚終有愧，甘陵猶欠紀功碑。
開府潞公太師得謝西歸謹賦七言四韵詩五首拜送·其二
作者：蘇頌
朝代：宋

聖代登庸年獨少，清時得謝齒尤高。
官如中令躬無疾，文似司空思不勞。
玉座案經涓對日，金壺加禮賜春醪。
祝公倍享靈椿算，長副吾君序燕毛。
開府潞公太師得謝西歸謹賦七言四韵詩五首拜送·其五
作者：蘇頌
朝代：宋

久持邦柄擅斯文，却掃丘園脫世紛。
已用三篇作霖雨，回看萬事似浮雲。
何須棨戟榮歸路，自有旂常載舊勛。
欲別延英猶造膝，老臣雖去不忘君。
開府潞公太師得謝西歸謹賦七言四韵詩五首拜送·其四
作者：蘇頌
朝代：宋

君臣一德千齡際，柱石三朝四紀中。
天下重輕常繫望，膝前謀議不言功。
位高少有名兼美，體健方知福更隆。
謾道汾陽貴且壽，若論勛考亦慚公。
陳和叔內翰得莊生觀魚圖於濠梁出以相示且邀作詩以紀其事
作者：蘇頌
朝代：宋

公堂四合臨中衢，翰林壁挂觀魚圖。
傳之近自濠梁客，云是蒙邑先生居。
先生昔仕楚園吏，傲世不蘄卿大夫。
逍遥淮上任造適，高岸偶見群鯈魚。
清波出遊正容與，潭底傳沫喣以濡。
悠然餌綸不可及，誰知此樂真天娛。
惠施好辯發閎論，謂彼固異若與吾。
至人冥觀盡物理，豈以形質論精粗。
稟生大塊厥類衆，合則一理散萬殊。
淵潛陸走各自適，天機內發寧拘拘。
鳶飛戾天獸易藪，螣蛇游霧龜曳塗。
味色誰能辨带鹿，足頸烏用嗟蚿鳬。
蜄筐信美害愛馬，鐘鼓雖樂愁鶢鶋。
青寧久竹代生變，螽蟲風化相鳴呼。
方游溟海大空外，坎井詎能談尾閭。
若知飛息分皆足，圖南未必勝搶榆。
人生均是受形氣，好惡歡養同一區。
死生壽夭亦大矣，自本而視奚有無。
方當在夢則栩栩，及其既覺還蘧蘧。
入榮軒冕不累性，獨往丘壑非爲愚。
不求刻意不徇利，孰是隠几孰據梧。
惟能應變不囿物，天籟自與人心俱。
一從郢匠喪其質，狂言空見傳于書。
當時陳迹復何在，客有過者猶踟躕。
先當朝士題咏處，不見綦履空遺墟。
畫工智巧良可尚，景物縱異能傳模。
古今變態盡彷彿，旦暮烟雲隨卷舒。
遂令都邑繁會地，坐見淮山千里餘。
泛觀既已忘物我，企想豈直思玄虛。
惟公雅尚每耽玩，持示同好良勤劬。
自憐衰老喜求舊，况荷明照均友于。
朝陪玉堂暫晤語，暮入蓽門還宴如。
欣然共樂濠上趣，相忘正在于江湖。
陸農師又示第五和篇褒借益勤輒復酬答
作者：蘇頌
朝代：宋

講序嘗登虎觀西，璽書對罷武都泥。
前言往行推多識，細管纖鋒不自携。
信史已成知有法，好詩頻寄更無題。
就中醉墨人偏愛，應與南朝小謝齊。
離廣平
作者：蘇頌
朝代：宋

歸騎駸駸踏去塵，數朝晴日暖如春。
向陽漸喜聞南雁，炙背何妨問野人。
度漠兼程閒鼠褐，據鞍濃睡側烏巾。
窮冬荒景逢溫煦，自是皇家覆育仁。
題畫草蟲扇子
作者：蘇頌
朝代：宋

蠉飛蠕動誠微物，尺素輕盈誰畫出。
一朝君手將動摇，猶似吟風欲跳逸。
竹梢草際弄輕翰，水墨淺深見纖質。
昔人徒愛明月詩，何似今看老師筆。
館西迎駕起居
作者：蘇頌
朝代：宋

一梢鳴蹕啟重關，廣殿傳呼趣就班。
瑞日初臨黄蓋外，紫雲先繞翠裘間。
和鸞音裏趨翔過，錦繡圍中拜舞還。
共詫書林清近地，彤墀咫尺對天顔。
首夏即事與丘與權同韵作
作者：蘇頌
朝代：宋

朱曦漸永煩暑添，薰風當晝飄前檐。
庭幽門邃搴帷簾，景物軒豁欣窺覘。
方池綠瑩波文恬，兩傍森森生葦蒹。
新荷未展排青尖，上下交映開鑑奩。
園林果實繁李棎，原野麥秀勝稻稴。
群飛衆走羽毛彡，求陰息影愁烹爓。
江南鬰蒸非類痁，時雖早熱人心懨。
忻忻笑語喧閭閻，言此豐歲將飫饜。
正陽用事何太廉，乃使陰沴相陵詹。
正當汗浹絺衣粘，凄風忽生增纊縑。
淫霖旬日橫流霑，市井郊郭皆渰淹。
林實墜落誰撦撏，麻麥散亂如刪鎌。
斯民愁嗟言成譫，我時憂思坐閒檐。
方食不知味苦甜，整齊几案抽書籤。
發策一以天人占，少陰乘陽時最嫌。
小人當此多欺憸，君子遇之難懷謙。
天道雖遠誠可瞻，上曰高明下沈潛。
四時中分寒與炎，一氣不可相并兼。
推本事理知悉纖，災害所起由漬漸。
豈非奸孽當除殲，又非直道傷詖譣。
孰居鼎鼐調梅鹽，孰任閫闑懷韜鈐。
聖皇言動謀於僉，布爲利澤濡蒼黔。
將消祲沴頻深砭，感召沖氣安危阽。
嗟嗟直口不可鉗，誰當一探龍頷髯。
駕部郎中畢公挽辭二首·其一
作者：蘇頌
朝代：宋

世德公高裔，家聲相國孫。
飾儒成吏事，訓子服忠言。
道直躬難進，流長慶有源。
椎牛方返葬，納駟已高門。
駕部郎中畢公挽辭二首·其二
作者：蘇頌
朝代：宋

早仕潛郎省，通才適世資。
衣冠推吉履，州郡載遺思。
喬木陘山外，陰堂洛水湄。
令名千古在，沈刻爭臣辭。
龍圖閣學士贈銀青光祿大夫滕元發挽辭二首·其一
作者：蘇頌
朝代：宋

逸氣雄詞昔自將，文場獨立見軒昂。
飛騰正近煙霄路，獻納嘗依日月光。
去國丹心那易折，臨州惠愛想難忘。
蓋棺未畢經綸志，精爽猶應在帝鄉。
龍圖閣學士贈銀青光祿大夫滕元發挽辭二首·其二
作者：蘇頌
朝代：宋

大器何妨更晚成，當年師友盡豪英。
高談每及功名際，壯志元無寵辱驚。
天上玉樓須作記，人間白日睹佳城。
傷心宿草東吳路，雲水凄凉萬古情。
龍舒太守楊郎中示及諸公題咏洛陽新居見邀同作輒依安樂先生首唱元韵繼和
作者：蘇頌
朝代：宋

仲長買宅近高山，饒得群芳不費錢。
地接伊渾宜水竹，門臨嵩室足雲烟。
未拋簪組真朝隠，更有田園即世仙。
滿篋新詩俱大筆，鑿楹留待子孫傳。
一冬无雪立春后九日始有之次汤倅韵
作者：虞俦
朝代：宋

冰花何事太迟开，肯傍春风脚底来。飞絮漫天轻认柳，落英满地错怜梅。玄冥莫恨空归去，青帝从教倒载回。官冷无毡须一醉，可能来共即时杯。
一冬无雪立春后九日始有之次汤倅韵
作者：虞俦
朝代：宋

冰花何事太迟开，肯傍春风脚底来。
飞絮漫天轻认柳，落英满地错怜梅。
玄冥莫恨空归去，青帝从教倒载迴。
官冷无毡须一醉，可能来共即时杯。
丁未礼部贡院监门次张伯子判院韵兼简正甫判院三诗
作者：虞俦
朝代：宋

金门误喜缀朝班，犹自尘劳债未还。晓漏惊催门外鹄，春蚕空想管中斑。群公神遇无全目，老我旁观只汗颜。安得仙人修月斧，与君携手到中间。禹凿门高竞化龙，桃花浪暖百川通。图南俱运云鹏翼，逐北谁收汗马功。锁钥仅能防宿弊，权衡正好变文风。抱关碌碌真吾事，窃喜清朝取士公。槐市同登弟子员，齑盐灯火记初年。寻春紫陌风流在，通籍金闺步武联。眼底要观新事业，笔端犹著旧山川。夜窗细话行藏处，始信于君有厚缘。
丁未礼部贡院监门次张伯子判院韵兼简正甫判院三诗·其一
作者：虞俦
朝代：宋

金门误喜缀朝班，犹自尘劳债未还。
晓漏惊催门外鹄，春蚕空想管中斑。
羣公神遇无全目，老我旁观只汗颜。
安得僊人修月斧，与君携手到中间。
丁未礼部贡院监门次张伯子判院韵兼简正甫判院三诗·其一
作者：虞俦
朝代：宋

金门误喜缀朝班，犹自尘劳债未还。晓漏惊催门外鹄，春蚕空想管中斑。群公神遇无全目，老我旁观只汗颜。安得仙人修月斧，与君携手到中间。
丁未礼部贡院监门次张伯子判院韵兼简正甫判院三诗·其三
作者：虞俦
朝代：宋

槐市同登弟子员，虀盐灯火记初年。
寻春紫陌风流在，通籍金闺步武联。
眼底要观新事业，笔端犹着旧山川。
夜窗细话行藏处，始信于君有厚缘。
丁未礼部贡院监门次张伯子判院韵兼简正甫判院三诗·其三
作者：虞俦
朝代：宋

槐市同登弟子员，齑盐灯火记初年。寻春紫陌风流在，通籍金闺步武联。眼底要观新事业，笔端犹著旧山川。夜窗细话行藏处，始信于君有厚缘。
丁未礼部贡院监门次张伯子判院韵兼简正甫判院三诗·其二
作者：虞俦
朝代：宋
体裁：七言律诗

禹凿门高竞化龙，桃花浪暖百川通。图南俱运云鹏翼，逐北谁收汗马功。锁钥仅能防宿弊，权衡正好变文风。抱关碌碌真吾事，窃喜清朝取士公。
丁钦夫来宰吾县几三年清德美政兹不复道二诗送行意之所寓钦夫固已默喻他日见东夫告出似之发数百里一笑
作者：虞俦
朝代：宋

明月从来忌暗投，污渠尤忌映清沟。上书未办诛屠伯，束带何曾问督邮。袒裼直前当暴虎，善刀那见有全牛。区区三仕并三已，喜愠眉间了不留。绿涨春波到白蘋，高怀宁便忆鲈莼。缘谁一笑理归棹，为我千岩访古人。已狎风波浮宦海，可能霄汉隔通津。割鸡却叹非吾事，况是劳观亦损神。
丁钦夫来宰吾县几三年清德美政兹不复道二诗送行意之所寓钦夫固已默喻他日见东夫告出似之发数百里一笑·其二
作者：虞俦
朝代：宋

绿涨春波到白蘋，高怀宁便忆鲈莼。缘谁一笑理归棹，为我千岩访古人。已狎风波浮宦海，可能霄汉隔通津。割鸡却叹非吾事，况是劳观亦损神。
丁钦夫来宰吾县几三年清德美政兹不復道二诗送行意之所寓钦夫固已默喻他日见东夫告出似之发数百里一笑·其一
作者：虞俦
朝代：宋
体裁：七言律诗

明月从来忌暗投，污渠尤忌映清沟。上书未办诛屠伯，束带何曾问督邮。袒裼直前当暴虎，善刀那见有全牛。区区三仕并三已，喜愠眉间了不留。
丁钦夫来宰吾县几三年清德美政兹不復道二诗送行意之所寓钦夫固已默喻他日见东夫告出似之发数百里一笑·其二
作者：虞俦
朝代：宋

绿涨春波到白苹，高怀宁便忆鲈莼。
缘谁一笑理归棹，为我千岩访古人。
已狎风波浮宦海，可能霄汉隔通津。
割鷄却嘆非吾事，况是劳观亦损神。
七月一日知丞往众浔潭命道士投铁简是日有雨二日知丞过访共道灵验相与感叹因以数语记之
作者：虞俦
朝代：宋
体裁：七言律诗

老龙高卧古灵湫，唤醒须烦尺简投。澒洞溪云随起雨，渺瀰陂水急通沟。定看田里还丰岁，且豢鸡豚作好秋。可是蓝田修故事，为民精祷益同忧。
七月三十日大雨连宵
作者：虞俦
朝代：宋

彻夜盆翻天井潢，回澜谁障百川狂。鲲方怒翼思溟海，鼠已摇牙伺太仓。秋著屏山惊客枕，润添衣笼费炉香。惠连应记池塘梦，近有书来说对床。乘槎有客泛仙潢，咋指泥涂悔我狂。此去不烦推谢令，向来宁是尼臧仓。愁惊过雁乡心碎，喜溢浮蛆瓮面香。金井老梧秋色重，时翻危叶堕银床。
七月三十日大雨连宵·其一
作者：虞俦
朝代：宋

彻夜盆翻天井潢，回澜谁障百川狂。鲲方怒翼思溟海，鼠已摇牙伺太仓。秋著屏山惊客枕，润添衣笼费炉香。惠连应记池塘梦，近有书来说对床。
七月三十日大雨连宵·其一
作者：虞俦
朝代：宋

彻夜盆翻天井潢，迴澜谁障百川狂。
鲲方怒翼思溟海，鼠已摇牙伺太仓。
秋着屏山惊客枕，润添衣笼费鑪香。
惠连应记池塘梦，近有书来说对床。
七月三十日大雨连宵·其二
作者：虞俦
朝代：宋
体裁：七言律诗

乘槎有客泛仙潢，咋指泥涂悔我狂。此去不烦推谢令，向来宁是尼臧仓。愁惊过雁乡心碎，喜溢浮蛆瓮面香。金井老梧秋色重，时翻危叶堕银床。
七月三日到镇江欲过金山始登舟暴风雷雨忽大作泊抵寺岸则少霁矣回舟晚晴却遇便风
作者：虞俦
朝代：宋
体裁：七言绝句

忽然天外片云飞，风雨连江浪溅衣。一笑江神真戏剧，晚晴依旧送将归。
七月初得雨后大有秋意
作者：虞俦
朝代：宋
体裁：五言律诗

好雨真无价，炎天不易求。十全成稔岁，一上作凉秋。吏逭陂塘责，民宽沟壑忧。催科无奈拙，此去恐优游。
七月十四日夜大雨彻晓方止田家云早晚禾自此不忧矣喜而为诗
作者：虞俦
朝代：宋
体裁：七言律诗

夜雨倾盆捣瓦沟，檐声汹涌碎江流。安眠一枕西窗晓，饱饭十分南亩秋。老火熏天已无迹，频年赤地更谁忧。起来喜拨床头瓮，却待今宵月满楼。
万侍郎母夫人挽诗
作者：虞俦
朝代：宋

闺壸高风在，乡闾美事传。宁须伯仁长，更觉寿昌贤。禄养酬初志，恩封慰暮年。侍郎官已贵，遽返阆昆仙。
万侍郎母夫人挽诗
作者：虞俦
朝代：宋

闺壸高风在，乡闾美事传。
宁须伯仁长，更觉寿昌贤。
禄养酬初志，恩封慰暮年。
侍郎官已贵，遽返阆昆僊。
三十日乃耘老弟生朝余护客舟行高邮道中不胜恋恋之情因赋鄙句以寄之
作者：虞俦
朝代：宋

爱日初看一线迟，门弧喜气又相随。
遥知绮席团栾处，正是蓬窗寂寞时。
节爱堂中先遣信，富阳驿裏旧吟诗。
生涯已是千奴办，且泛新阳入寿巵。
三十日乃耘老弟生朝余护客舟行高邮道中不胜恋恋之情因赋鄙句以寄之
作者：虞俦
朝代：宋

爱日初看一线迟，门弧喜气又相随。遥知绮席团栾处，正是蓬窗寂寞时。节爱堂中先遣信，富阳驿里旧吟诗。生涯已是千奴办，且泛新阳入寿卮。
三月初一日晴色甚快人意晚宿撮石岭陈氏书院
作者：虞俦
朝代：宋

昨晚雨不止，今朝天假晴。路乾里堠缩，人健板舆轻。父老惊相顾，亲朋渐出迎。端知华表鹤，珍重故乡情。
三月初一日晴色甚快人意晚宿撮石岭陈氏书院
作者：虞俦
朝代：宋

昨晚雨不止，今朝天假晴。
路干里堠缩，人健板舆轻。
父老惊相顾，亲朋渐出迎。
端知华表鹤，珍重故乡情。
上巳恐可回舟略访子长园亭然未敢为宿诺
作者：虞俦
朝代：宋
体裁：七言律诗

名园天气更须新，况有弹筝甲用银。舟欲暂回成邂逅，酒因同载作逡巡。飞花一片休嗟晚，啼鸟千岩莫怨春。未暇湖亭修故事，水嬉遍阅水边人。
下山雨骤
作者：虞俦
朝代：宋

下山虽幸免颠跻，骤雨冥冥步转迷。白马已翻青嶂去，黄鹂犹恋绿林啼。人皆有路通霄汉，我独无桥渡涧溪。且傍田塍攲侧过，从教甲子混涂泥。连宵风雨太飘飖，颇讶龙吟意气豪。三座危桥过不易，一溪湍水涨能高。栖迟王事嗟何及，咫尺威颜敢告劳。袖取丰年天上去，洗泥准拟醉香醪。宝熏降自九重天，再款龙祠礼亦专。谢雨归来还得雨，今年必定作丰年。弥天膏润人皆喜，连日奔驰我独贤。回首家山今不远，固应惭恨不归田。
下山雨骤·其一
作者：虞俦
朝代：宋

下山虽幸免颠跻，骤雨冥冥步转迷。白马已翻青嶂去，黄鹂犹恋绿林啼。人皆有路通霄汉，我独无桥渡涧溪。且傍田塍攲侧过，从教甲子混涂泥。
下山雨骤·其一
作者：虞俦
朝代：宋

下山虽幸免颠跻，骤雨冥冥步转迷。
白马已翻青嶂去，黄鹂犹恋绿林啼。
人皆有路通霄汉，我独无桥渡涧溪。
且傍田塍欹侧过，从教甲子混涂泥。
下山雨骤·其三
作者：虞俦
朝代：宋
体裁：七言律诗

宝熏降自九重天，再款龙祠礼亦专。谢雨归来还得雨，今年必定作丰年。弥天膏润人皆喜，连日奔驰我独贤。回首家山今不远，固应惭恨不归田。
下山雨骤·其二
作者：虞俦
朝代：宋
体裁：七言律诗

连宵风雨太飘飖，颇讶龙吟意气豪。三座危桥过不易，一溪湍水涨能高。栖迟王事嗟何及，咫尺威颜敢告劳。袖取丰年天上去，洗泥准拟醉香醪。
丙辰二月上丁释奠致斋于经史阁呈郡僚
作者：虞俦
朝代：宋

泮水分明记旧游，上丁祠事得重修。
音遗金石疑犹在，菜有苹蘩信可羞。
老我今惭郡文学，诸生试觅汜乡侯。
缅怀安定规模远，杰阁城西最上头。
丙辰二月上丁释奠致斋于经史阁呈郡僚
作者：虞俦
朝代：宋

泮水分明记旧游，上丁祠事得重修。音遗金石疑犹在，菜有蘋蘩信可羞。老我今惭郡文学，诸生试觅汜乡侯。缅怀安定规模远，杰阁城西最上头。
丛陵仲秋荐献毕回舟过鉴湖遇雨
作者：虞俦
朝代：宋

丛陵蒇事谨秋尝，归路扁舟泛渺茫。剡雪无由访安道，鉴湖空复忆知章。早禾割尽晚禾青，地下知章果有灵。岂忆鉴湖曾敕赐，连山云雾雨冥冥。
丛陵仲秋荐献毕回舟过鉴湖遇雨·其一
作者：虞俦
朝代：宋

丛陵蒇事谨秋尝，归路扁舟泛渺茫。剡雪无由访安道，鉴湖空复忆知章。
丛陵仲秋荐献毕回舟过鉴湖遇雨·其二
作者：虞俦
朝代：宋

早禾割尽晚禾青，地下知章果有灵。岂忆鉴湖曾敕赐，连山云雾雨冥冥。
两日绝市无肉举家不免蔬食因书数语
作者：虞俦
朝代：宋

市无晨饮助加餐，空愧先生苜蓿盘。尚有园人供菜把，漫劳稚子写牌单。俸钱先自无多了，宾客从来不惯看。已誓长斋依绣佛，妻孥休怪瘦栾栾。山园秀色故堪餐，明月批来白玉盘。小县经年常乏俸，颓墙过午尚悬单。妇兴举案齐眉叹，婢愧添薪墨腕看。无肉纵令人解瘦，却宜相对碧檀栾。怪生食指动晨餐，拗项蒸毛忽满盘。总为饥驱嗟我老，未能饱死笑人单。不除豪气杯中兴，空有功名镜里看。菽水虽贫归去好，白头慈母要团栾。
两日绝市无肉举家不免蔬食因书数语·其一
作者：虞俦
朝代：宋

市无晨饮助加餐，空愧先生苜蓿盘。尚有园人供菜把，漫劳稚子写牌单。俸钱先自无多了，宾客从来不惯看。已誓长斋依绣佛，妻孥休怪瘦栾栾。
两日绝市无肉举家不免蔬食因书数语·其一
作者：虞俦
朝代：宋

市无晨饮助加餐，空愧先生苜蓿盘。
尚有园人供菜把，漫劳穉子写牌单。
俸钱先自无多了，宾客从来不惯看。
已誓长斋依绣佛，妻孥休怪瘦栾栾。
两日绝市无肉举家不免蔬食因书数语·其三
作者：虞俦
朝代：宋

怪生食指动晨餐，拗项蒸毛忽满盘。
总为饥驱嗟我老，未能饱死笑人单。
不除豪气杯中兴，空有功名镜裏看。
菽水虽贫归去好，白头慈母要团栾。
两日绝市无肉举家不免蔬食因书数语·其三
作者：虞俦
朝代：宋

怪生食指动晨餐，拗项蒸毛忽满盘。总为饥驱嗟我老，未能饱死笑人单。不除豪气杯中兴，空有功名镜里看。菽水虽贫归去好，白头慈母要团栾。
两日绝市无肉举家不免蔬食因书数语·其二
作者：虞俦
朝代：宋

山园秀色故堪餐，明月批来白玉盘。
小县经年常乏俸，颓墙过午尚悬单。
妇兴举案齐眉叹，婢媿添薪墨腕看。
无肉纵令人解瘦，却宜相对碧檀栾。
两日绝市无肉举家不免蔬食因书数语·其二
作者：虞俦
朝代：宋

山园秀色故堪餐，明月批来白玉盘。小县经年常乏俸，颓墙过午尚悬单。妇兴举案齐眉叹，婢愧添薪墨腕看。无肉纵令人解瘦，却宜相对碧檀栾。
中书邵舍人挽诗
作者：虞俦
朝代：宋

璧池鼓箧岁庚辰，蟾窟分枝癸未春。夹侍螭坳司记注，同升凤掖演丝纶。靖言交契从来厚，追想音尘不复亲。拘缀无由陪执拂，招魂楚些为沾巾。
中书邵舍人挽诗
作者：虞俦
朝代：宋

璧池鼓箧岁庚辰，蟾窟分枝癸未春。
夹侍螭坳司记注，同升凤掖演丝纶。
靖言交契从来厚，追想音尘不復亲。
拘缀无由陪执拂，招魂楚些为沾襟。
中书黄舍人父总干挽诗
作者：虞俦
朝代：宋

孝子推慈父，明君有直臣。岂惟成羽翼，况复掌丝纶。想像成斋旧，昭回宸翰新。固应方寸地，种德玉堂人。有子能传业，黄金笑满籯。去华虽不第，谷口岂其卿。四海知名姓，诸儒仗老成。平生郭有道，真不愧碑铭。
中书黄舍人父总干挽诗·其一
作者：虞俦
朝代：宋

孝子推慈父，明君有直臣。岂惟成羽翼，况复掌丝纶。想像成斋旧，昭回宸翰新。固应方寸地，种德玉堂人。
中书黄舍人父总干挽诗·其一
作者：虞俦
朝代：宋

孝子推慈父，明君有直臣。
岂惟成羽翼，况復掌丝纶。
想像成斋旧，昭回宸翰新。
固应方寸地，种德玉堂人。
中书黄舍人父总干挽诗·其二
作者：虞俦
朝代：宋

有子能传业，黄金笑满籯。
去华虽不第，谷口岂其卿。
四海知名姓，诸儒仗老成。
平生郭有道，真不媿碑铭。
中书黄舍人父总干挽诗·其二
作者：虞俦
朝代：宋

有子能传业，黄金笑满籯。去华虽不第，谷口岂其卿。四海知名姓，诸儒仗老成。平生郭有道，真不愧碑铭。
中秋不见月寄耘老弟
作者：虞俦
朝代：宋

举杯邀月且留残，覆雨翻云意未阑。自是阴晴难准拟，莫将怀抱逐悲欢。灯前白发惊秋半，镜里清光有岁寒。玉斧祇应修未就，素娥宁许等閒看。
中秋不见月寄耘老弟
作者：虞俦
朝代：宋

举杯邀月且留残，覆雨翻云意未阑。
自是阴晴难准拟，莫将怀抱逐悲欢。
灯前白髮惊秋半，镜裏清光有岁寒。
玉斧祇应修未就，素娥宁许等閒看。
中秋前一日风雨大作林子长辄动归兴赋二绝因次其韵
作者：虞俦
朝代：宋

桂华天上正扶疏，万里清光散有馀。厚约本期今夕共，翻云覆雨独何欤。故人别来不作疏，扁舟访我得三馀。一杯相属岂易得，兴尽而返其然欤。
中秋前一日风雨大作林子长辄动归兴赋二绝因次其韵·其一
作者：虞俦
朝代：宋

桂华天上正扶疎，万里清光散有余。
厚约本期今夕共，翻云覆雨独何欤。
中秋前一日风雨大作林子长辄动归兴赋二绝因次其韵·其二
作者：虞俦
朝代：宋

故人别来不作疎，扁舟访我得三余。
一杯相属岂易得，兴尽而返其然欤。
中秋前一日风雨大作林子长辄动归兴赋二绝因次其韵·其二
作者：虞俦
朝代：宋

故人别来不作疏，扁舟访我得三馀。一杯相属岂易得，兴尽而返其然欤。
中秋夕约二台待月于齐云楼夜深月方渐出亦未免有微云掩映也
作者：虞俦
朝代：宋
体裁：七言绝句

月娥不管夜深寒，碾尽楼头白玉盘。却要浮云作帷帽，风搴时得一斑看。
中秋夜微雨
作者：虞俦
朝代：宋
体裁：七言律诗

醉张白眼望层空，作意中秋一笑同。忽讶微云得急雨，纵妨明月有清风。连宵桂近姮娥惜，尽日槐忙举子工。勿指凉天云即是，且须倾尽玉西东。
临安泛舟
作者：虞俦
朝代：宋
体裁：七言律诗

雨送行人上短篷，东君更借一帆风。桃源春水半篙稳，锦谷清溪几曲通。远岫天边凝晚碧，夕阳波面泛微红。舟行又胜山行好，两岸芳菲一顾中。
临江仙（苏倅席上赋）
作者：虞俦
朝代：宋
体裁：词

万壑千岩秋色里，歌眉醉眼争妍。一枝娇柳趁么弦。疑非香案吏，诏到小蓬天。乐事便成陈迹也，依人小月娟娟。尊前空唱短因缘。引船风又起，吹过浙江边。
主簿昨示喜雨之作末章用李文饶故事非所敢闻用韵回纳
作者：虞俦
朝代：宋

朝来一穗看炉烟，遽挽银河下九天。东海不冤私自幸，南阳高卧且随缘。佳名德雨闻前代，尺字商霖證昔年。老子婆婆那辨此，两翁心印有人传。
主簿昨示喜雨之作末章用李文饶故事非所敢闻用韵回纳
作者：虞俦
朝代：宋

朝来一穗看炉烟，遽挽银河下九天。
东海不冤私自幸，南阳高卧且随缘。
佳名德雨闻前代，尺字商霖证昔年。
老子婆婆那辨此，两翁心印有人传。
久不到南坡
作者：虞俦
朝代：宋
体裁：七言绝句

何许瀛洲更望登，田园日涉与吾曾。怪来松菊荒三径，底事归兮却未能。
久不得广文俞同年书颇闻病疟小诗往问讯
作者：虞俦
朝代：宋

问讯俞夫子，兼旬不寄书。官居还独冷，体力复何如。药石宁须尔，炎凉一任渠。诗能驱疟鬼，下笔莫踌蹰。
久不得广文俞同年书颇闻病疟小诗往问讯
作者：虞俦
朝代：宋

问讯俞夫子，兼旬不寄书。
官居还独冷，体力復何如。
药石宁须尔，炎凉一任渠。
诗能驱疟鬼，下笔莫踌蹰。
久雨
作者：虞俦
朝代：宋
体裁：七言律诗

秋到天公日日阴，林间厌听鹁鸠鸣。向来南亩频忧旱，此去西成只欠晴。檐有漏痕看菌出，径无行迹认苔生。夜窗细诵秋阳赋，才谢坡仙和不成。
乌程宰十三日往龙洞祷晴归言见田家两岸车水其声如雷兼刈穫甚忙若得旬日晴则农事济矣因作田家叹一首
作者：虞俦
朝代：宋

惭愧田家趁好晴，鸦鸦两岸水车鸣。畦丁露宿腰镰健，馌妇泥行脚板轻。作苦仅能供伏腊，有年何处不升平。只愁官里催租动，里正敲门沸似羹。
乌程宰十三日往龙洞祷晴归言见田家两岸车水其声如雷兼刈穫甚忙若得旬日晴则农事济矣因作田家叹一首
作者：虞俦
朝代：宋

惭愧田家趁好晴，鸦鸦两岸水车鸣。
畦丁露宿腰镰健，馌妇泥行脚板轻。
作苦仅能供伏腊，有年何处不昇平。
只愁官裏催租动，里正敲门沸似羹。
乘兴过道院竹舆上再和
作者：虞俦
朝代：宋
体裁：七言绝句

莫为弹冠忍一羞，人生富贵等云浮。遥怜城郭重来处，得似山林独往不。
九日南坡兄弟同集
作者：虞俦
朝代：宋

曳杖携壶意颇长，了无风雨破重阳。
团栾饤座橙方绿，蓓蕾扶篱菊未黄。
醉裏茱萸须遍插，尊前鸿鴈政成行。
持杯快嚼夸强健，只恨双螯未着霜。
九日南坡兄弟同集
作者：虞俦
朝代：宋

曳杖携壶意颇长，了无风雨破重阳。团栾饤座橙方绿，蓓蕾扶篱菊未黄。醉里茱萸须遍插，尊前鸿雁政成行。持杯快嚼誇强健，只恨双螯未著霜。
九日雨
作者：虞俦
朝代：宋
体裁：七言律诗

满城风雨不禁秋，宁是先生懒出游。采菊未成三径约，看囊尚有一钱留。催租有底关诗思，落帽何妨付酒舟。今岁重阳还是客，湖山信美岂吾州。
九月八日游报本寺
作者：虞俦
朝代：宋

诗翁怀抱十分秋，探借重阳作胜游。莲社政须陶靖节，竹林未羡阮陈留。逢僧应说无生话，顾我何如不系舟。明日黄花须斗酒，莫将容易换凉州。
九月八日游报本寺
作者：虞俦
朝代：宋

诗翁怀抱十分秋，探借重阳作胜游。
莲社政须陶靖节，竹林未羡阮陈留。
逢僧应说无生话，顾我何如不繫舟。
明日黄花须斗酒，莫将容易换凉州。
书怀
作者：虞俦
朝代：宋

丘山何必万牛回，栎杜从来贵不才。无事饮多惟日醉，有声画好亦天开。欲谋松菊园三径，翻讶文章水一杯。未免无衣忧卒岁，篱根惭愧候虫催。宦路侵寻已倦游，功名何敢望前修。谬纡州组三宜去，回视儒冠一忍羞。畴昔尝窥循吏传，只今谁是富民侯。夜来好雨催归棹，春水茫茫涨鸭头。
书怀·其一
作者：虞俦
朝代：宋
体裁：七言律诗

丘山何必万牛回，栎杜从来贵不才。无事饮多惟日醉，有声画好亦天开。欲谋松菊园三径，翻讶文章水一杯。未免无衣忧卒岁，篱根惭愧候虫催。
书怀·其二
作者：虞俦
朝代：宋
体裁：七言律诗

宦路侵寻已倦游，功名何敢望前修。谬纡州组三宜去，回视儒冠一忍羞。畴昔尝窥循吏传，只今谁是富民侯。夜来好雨催归棹，春水茫茫涨鸭头。
二十三日被旨再往天目谢雨留数语壁间
作者：虞俦
朝代：宋

万山深处得重来，天目晴云未放开。
尽喜山田秧䆉䅉，那愁石径湿莓苔。
铁冠道士今安在，玉局仙翁去不回。
唯有洞中龙应祷，果能因旱起风雷。
二十三日被旨再往天目谢雨留数语壁间
作者：虞俦
朝代：宋

万山深处得重来，天目晴云未放开。尽喜山田秧䆉稏，那愁石径湿莓苔。铁冠道士今安在，玉局仙翁去不回。唯有洞中龙应祷，果能因旱起风雷。
二十日南坡再赏菊
作者：虞俦
朝代：宋
体裁：七言绝句

扶杖坡头日几回，半醒半醉为花来。只愁秋老风吹尽，更向风前把一杯。
二子往赴漕试意颇念之二首
作者：虞俦
朝代：宋

应为槐黄蚤著鞭，拟随雕鹗上秋天。老怀已觉功名误，只欲儿曹慰眼前。三年大比抟鹏志，五日修途舐犊心。齐夺锦标非分外，龟泉从昔庆源深。
二子往赴漕试意颇念之二首·其一
作者：虞俦
朝代：宋

应为槐黄蚤着鞭，拟随鵰鹗上秋天。
老怀已觉功名误，只欲儿曹慰眼前。
二子往赴漕试意颇念之二首·其一
作者：虞俦
朝代：宋

应为槐黄蚤著鞭，拟随雕鹗上秋天。老怀已觉功名误，只欲儿曹慰眼前。
二子往赴漕试意颇念之二首·其二
作者：虞俦
朝代：宋
体裁：七言绝句

三年大比抟鹏志，五日修途舐犊心。齐夺锦标非分外，龟泉从昔庆源深。
二绝句
作者：虞俦
朝代：宋

问龙乞水龙何惜，纵令一雨才涓滴。但愿群公坐庙堂，且与庆元调玉历。山石崎岖路觉遥，望中天目得能高。洞霄双径无缘到，从事何妨我独劳。
二绝句·其一
作者：虞俦
朝代：宋

问龙乞水龙何惜，纵令一雨才涓滴。但愿群公坐庙堂，且与庆元调玉历。
二绝句·其一
作者：虞俦
朝代：宋

问龙乞水龙何惜，纵令一雨纔涓滴。
但愿羣公坐庙堂，且与庆元调玉历。
二绝句·其二
作者：虞俦
朝代：宋
体裁：七言绝句

山石崎岖路觉遥，望中天目得能高。洞霄双径无缘到，从事何妨我独劳。
五月二十七日夜大雨前三日热甚
作者：虞俦
朝代：宋
体裁：七言律诗

雷车谁唤阿香推，酿雨云头簇不开。猛热急掀江汉立，先声偏上竹梧来。高唐赋就何曾梦，杜曲诗成不费催。颇欲灯前同夜酌，却愁牢落馈无台。
五月四日过西山道院田间记老农语
作者：虞俦
朝代：宋
体裁：七言律诗

偶从野叟问耕桑，说到春来日日忙。老尽吾蚕桑自绿，化残胡蝶麦犹黄。迎梅已过三旬雨，秧稻初齐五月凉。天上何人调玉烛，但知击壤乐时康。
代巩使君上东宫生日
作者：虞俦
朝代：宋

储极天开秀，皇图日又新。梦熊初卜夜，禖燕蚤祠春。瑞霭蓬莱殿，祥标析木津。准龙真帝子，眉宇只天人。少海涵舆地，前星耀紫宸。英姿生不世，雄略动如神。仁孝兰同毓，温恭玉比纯。云章辉步障，月御契重轮。尧历占蓂荚，庄年数大椿。千龄符会庆，五福自天申。鹤禁移舟夕，龙楼问寝晨。慈颜俱有喜，习俗尽还淳。湛露漙金菊，凉风动白蘋。好秋澄似洗，函夏肃无尘。羽翼商山老，簪缨望苑宾。欢呼称寿斝，谐宴接芳裀。景邑曾开幕，郎垣偶滥巾。不才蒙眄睐，何力赞弥纶。符竹分苕水，才华想洛滨。歌诗形善祝，秉笔愧徐陈。
代巩使君上东宫生日
作者：虞俦
朝代：宋

储极天开秀，皇图日又新。
梦熊初卜夜，禖燕蚤祠春。
瑞霭蓬莱殿，祥标析木津。
准龙真帝子，眉宇只天人。
少海涵舆地，前星耀紫宸。
英姿生不世，雄畧动如神。
仁孝兰同毓，温恭玉比纯。
云章辉步障，月御契重轮。
尧历占蓂荚，庄年数大椿。
千龄符会庆，五福自天申。
鹤禁移舟夕，龙楼问寝晨。
慈颜俱有喜，习俗尽还淳。
湛露漙金菊，凉风动白苹。
好秋澄似洗，函夏肃无尘。
羽翼商山老，簪缨望苑宾。
欢呼称寿斚，谐讌接芳裀。
景邑曾开幕，郎垣偶滥巾。
不才蒙眄睐，何力赞弥纶。
符竹分苕水，才华想洛滨。
歌诗形善祝，秉笔愧徐陈。
代黄仲本贺赵漕
作者：虞俦
朝代：宋

岳镇凝华久，天潢析派初。
长庚秋入梦，佳气夜充闾。
奕叶兰同茂，怀珠玉不如。
词章贺白右，经术向歆余。
已近长安日，聊登使者车。
着鞭先禁路，储宝镇皇居。
家世曾重席，王门昔曳裾。
弹冠惭似续，入幕借吹嘘。
愿献长生箓，何须鸿宝书。
黑头须两地，玉带拥金鱼。
代黄仲本贺赵漕
作者：虞俦
朝代：宋

岳镇凝华久，天潢析派初。长庚秋入梦，佳气夜充闾。奕叶兰同茂，怀珠玉不如。词章贺白右，经术向歆馀。已近长安日，聊登使者车。著鞭先禁路，储宝镇皇居。家世曾重席，王门昔曳裾。弹冠惭似续，入幕借吹嘘。愿献长生箓，何须鸿宝书。黑头须两地，玉带拥金鱼。
以双梅二枝送郁簿小诗见意
作者：虞俦
朝代：宋
体裁：七言绝句

连枝并蒂更同根，结实双双向小园。调鼎异时知有伴，相期携手上天门。
以新米作捞饭有感
作者：虞俦
朝代：宋
体裁：七言律诗

老矣何妨受一廛，笑渠杨恽强歌田。惊心赤地三年旱，慰眼黄云八月天。他日江船来白粲，暂时水碓捣红鲜。软炊香饭怜脾病，从此长斋绣佛前。
以莲心茶送巩使君小诗将之
作者：虞俦
朝代：宋

未雨馀寒力尚严，岩前蚤见摘纤纤。初尝似带莲心苦，回味宁输崖蜜甜。渴想清香凝燕寝，更馀黄卷乱牙签。一瓯幸入春风手，微草从今价亦添。采得莲心苦更严，青裙白面退尖纤。竹轩旋碾香尘散，槐梦初回齿颊甜。况是澄泉元带锡，自应佳句合编签。直须陪侍挥谈麈，习习清风两腋添。
以莲心茶送巩使君小诗将之·其一
作者：虞俦
朝代：宋

未雨余寒力尚严，岩前蚤见摘纤纤。
初尝似带莲心苦，迴味宁输崖蜜甜。
渴想清香凝燕寝，更余黄卷乱牙籤。
一瓯幸入春风手，微草从今价亦添。
以莲心茶送巩使君小诗将之·其一
作者：虞俦
朝代：宋

未雨馀寒力尚严，岩前蚤见摘纤纤。初尝似带莲心苦，回味宁输崖蜜甜。渴想清香凝燕寝，更馀黄卷乱牙签。一瓯幸入春风手，微草从今价亦添。
以莲心茶送巩使君小诗将之·其二
作者：虞俦
朝代：宋

采得莲心苦更严，青裙白面退尖纤。竹轩旋碾香尘散，槐梦初回齿颊甜。况是澄泉元带锡，自应佳句合编签。直须陪侍挥谈麈，习习清风两腋添。
以莲心茶送巩使君小诗将之·其二
作者：虞俦
朝代：宋

采得莲心苦更严，青裙白面退尖纤。
竹轩旋碾香尘散，槐梦初回齿颊甜。
况是澄泉元带锡，自应佳句合编籤。
直须陪侍挥谈麈，习习清风两腋添。
以莲心茶送江倅报以剥虾佳句
作者：虞俦
朝代：宋

十指纤纤笋透芽，满盘红玉剥须虾。慇勤念我须分饷，更问邻家酒得赊。
以莲心茶送江倅报以剥虾佳句
作者：虞俦
朝代：宋

十指纤纤笋透芽，满盘红玉剥鬚虾。
慇懃念我须分饷，更问邻家酒得赊。
以蕲簟石枕送耘老弟有诗因和来韵并分送蒸沈以助其雅趣
作者：虞俦
朝代：宋
体裁：七言绝句

北窗枕簟称高眠，沉水还须起篆烟。老子平生无长物，殷勤分送敢论钱。
以郡酝十斗送林子长
作者：虞俦
朝代：宋

我友溪堂爱说诗，兵厨况有酒如池。留髡一石从来惯，访戴扁舟莫太迟。已办鸱夷陪后乘，姑令从事作先驰。凭君试向松江望，绿涨蒲萄正渺瀰。
以郡醖十斗送林子长
作者：虞俦
朝代：宋

我友溪堂爱说诗，兵厨况有酒如池。
留髠一石从来惯，访戴扁舟莫太迟。
已办鸱夷陪后乘，姑令从事作先驰。
凭君试向松江望，绿涨蒲萄正渺瀰。
以酥煎小龙茶因成
作者：虞俦
朝代：宋

水分石鼎暮江寒，灰拨砖炉白雪乾。蟹眼已收鱼眼出，酥花翻作乳花团。撑肠尚有书千卷，枵腹无忧食一箪。只欠绿珠煎点在，诗情宁使愧粗官。
以酥煎小龙茶因成
作者：虞俦
朝代：宋

水分石鼎暮江寒，灰拨砖炉白雪干。
蟹眼已收鱼眼出，酥花翻作乳花团。
撑肠尚有书千卷，枵腹无忧食一箪。
只欠绿珠煎点在，诗情宁使愧麤官。
以长庆集送潘接伴
作者：虞俦
朝代：宋
体裁：七言绝句

乐天长短三千首，唐室声名四百年。大字正堪遮老眼，向来刻画恐无传。
仲南直学太夫人尊寿八十一适与余老人同庚至寿日以绿橘眉寿春为寿小诗代简
作者：虞俦
朝代：宋
体裁：七言绝句

洞庭霜橘遣分珍，以侑西山眉寿春。此日吾亲应念我，请君归遗太夫人。
仲本别去才半月尔瞻恋不啻如隔岁奉此寄怀
作者：虞俦
朝代：宋
体裁：七言律诗

纷纷覆雨与翻云，只有吴人不世情。穷迫每怜长袖舞，别离愁听短歌行。春波碧草连南浦，朝雨垂杨拂渭城。丝竹未应陶写得，向来肝胆为渠倾。
仲本寄示诗轴中有腊前观雪见怀之章具感真情也继韵以谢
作者：虞俦
朝代：宋
体裁：七言绝句

谁战玉龙看逐北，尚驱盐虎欲征西。有人独立城头望，一派寒光在乳溪。
仲本索归甚遽前诗送行言之不足见示和篇览之益用慨然再用前韵
作者：虞俦
朝代：宋
体裁：七言律诗

幸有绨袍恋故人，不应回棹遽忘情。相逢且话十年事，此别又成千里行。归去我犹惭靖节，催科谁解恕阳城。黄堂今有仁人在，璧水当年盖已倾。
休日欲报谒林子长值雨不能前用小诗以谢不敏
作者：虞俦
朝代：宋

朝雨城南柳色新，溪光溶漾宛如银。地偏心远开三径，风引船回欠一巡。二月欲来正月尽，三分已过一分春。莺啼燕舞非吾事，管领韶华自有人。
休日欲报谒林子长值雨不能前用小诗以谢不敏
作者：虞俦
朝代：宋

朝雨城南柳色新，溪光溶漾宛如银。
地偏心远开三径，风引船回欠一巡。
二月欲来正月尽，三分已过一分春。
鶑啼燕舞非吾事，管领韶华自有人。
伤春
作者：虞俦
朝代：宋
体裁：七言绝句

一见花开一泪垂，花飞有底急风吹。自从腊后梅花发，愁到牡丹开尽时。
伯兄挽诗
作者：虞俦
朝代：宋

邻鸡催晓破秋天，一枕邯郸便脱蝉。
应了世间如梦幻，况于酒裏得天全。
鸿陂曩昔闻谣鹄，下舍凄凉念击鲜。
谁遣惊风吹鴈序，不堪雪涕望新阡。
伯兄挽诗
作者：虞俦
朝代：宋

邻鸡催晓破秋天，一枕邯郸便脱蝉。应了世间如梦幻，况于酒里得天全。鸿陂曩昔闻谣鹄，下舍凄凉念击鲜。谁遣惊风吹雁序，不堪雪涕望新阡。
余假守是邦所幸今夏雨泽适中高下咸宜客有谓今秋一稔前此数岁未之有也果尔则幸矣因喜而赋丰年之诗
作者：虞俦
朝代：宋

骚人墨客可无诗，正值秋郊刈穫时。
此日三登殊可乐，向来半菽亦堪悲。
家家芋栗儿童喜，处处鷄豚父老期。
负郭有田归去晚，婆娑拙守不劳麾。
余假守是邦所幸今夏雨泽适中高下咸宜客有谓今秋一稔前此数岁未之有也果尔则幸矣因喜而赋丰年之诗
作者：虞俦
朝代：宋

骚人墨客可无诗，正值秋郊刈穫时。此日三登殊可乐，向来半菽亦堪悲。家家芋栗儿童喜，处处鸡豚父老期。负郭有田归去晚，婆娑拙守不劳麾。
余在吴门再刊此集
作者：虞俦
朝代：宋

妙处由来识者难，诗盟千载不应寒。牙签缥帙重拈出，付与诗人仔细看。
余在吴门再刊此集
作者：虞俦
朝代：宋

妙处由来识者难，诗盟千载不应寒。
牙籤缥帙重拈出，付与诗人仔细看。
余壬子秋丁太夫人忧因取藏经看阅至甲寅春以病眼且止然将及一半矣尚期晚岁毕此志愿但两年来有烦主藏上人昕公取送良劳因以一偈谢之
作者：虞俦
朝代：宋
体裁：七言律诗

五千经卷乃吾心，眼力年来却不胜。且学赵州看半藏，从教舍利说三乘。循行数字难成佛，兀坐焚香也似僧。此法本来无所得，多生受记有燃灯。
余家旧养二鹤今不复存因和林子长悼鹤长篇遂恻然有感口占二十八字
作者：虞俦
朝代：宋

倏然尸解去何之，玄圃昆崙定不疑。华表重来千载后，谁人不是冢累累。
余家旧养二鹤今不復存因和林子长悼鹤长篇遂恻然有感口占二十八字
作者：虞俦
朝代：宋

倏然尸解去何之，玄圃昆崙定不疑。
华表重来千载后，谁人不是冢纍纍。
余居太夫人忧三年泪枯老眼既除丧颇理故书似觉有味矣数日眼疾作此事又废殊无聊頼唯有思索诗句可以度日耳
作者：虞俦
朝代：宋
体裁：七言律诗

三年涕泪剧悬河，断简残编奈若何。纵使相看青眼在，故应添得黑花多。衰迟把酒元无分，冷淡观书亦有魔。掩卷相吁心自了，莫将文字问维摩。
余帅淮西下车才十日移东漕二绝
作者：虞俦
朝代：宋

安得丝毫补吏民，下车才度十朝曛。却惭父老相留恋，卮酒争持寿使君。多少邦人意惨悽，出郊云淡楚天低。马头渐指淮东去，回望孤城落照西。
余帅淮西下车才十日移东漕二绝·其一
作者：虞俦
朝代：宋

安得丝毫补吏民，下车才度十朝曛。却惭父老相留恋，卮酒争持寿使君。
余帅淮西下车纔十日移东漕二绝·其一
作者：虞俦
朝代：宋

安得丝毫补吏民，下车纔度十朝曛。
却惭父老相留恋，巵酒争持寿使君。
余帅淮西下车纔十日移东漕二绝·其二
作者：虞俦
朝代：宋
体裁：七言绝句

多少邦人意惨悽，出郊云淡楚天低。马头渐指淮东去，回望孤城落照西。
余护客至盱眙忽有召命应广文有诗相庆因用韵以谢
作者：虞俦
朝代：宋

尺一西来唤我归，扁舟正是泛淮时。功名不复平生梦，物色能销几首诗。去国九年嗟已老，暮途双节偶然持。一丘一壑真吾事，惭愧夔龙集凤池。
余护客至盱眙忽有召命应广文有诗相庆因用韵以谢
作者：虞俦
朝代：宋

尺一西来唤我归，扁舟正是泛淮时。
功名不復平生梦，物色能销几首诗。
去国九年嗟已老，暮途双节偶然持。
一丘一壑真吾事，惭愧夔龙集凤池。
余秋初离庭闱冬至犹未得归夜读宛丘先生秋日忆家诗辄次韵以述旅怀
作者：虞俦
朝代：宋

屈指西风阅岁华，半年行役苦思家。
綵衣归去亲闱好，画角吹残客梦赊。
病裏中秋慵见月，醉中九日强簪花。
朅来又过书云候，节物催人一可嗟。
余秋初离庭闱冬至犹未得归夜读宛丘先生秋日忆家诗辄次韵以述旅怀
作者：虞俦
朝代：宋

屈指西风阅岁华，半年行役苦思家。綵衣归去亲闱好，画角吹残客梦赊。病里中秋慵见月，醉中九日强簪花。朅来又过书云候，节物催人一可嗟。
佳句妙酝鼎至再和以谢
作者：虞俦
朝代：宋

不为河鲀赋荻芽，一壶且复荐枯虾。灯花也似知人喜，来报归期的不赊。荷叶浮钱蒲茁芽，镜潭宁是照鱼虾。只今风月平分了，便趁鹏程万里赊。
佳句妙酝鼎至再和以谢·其一
作者：虞俦
朝代：宋

不为河鲀赋荻芽，一壶且复荐枯虾。灯花也似知人喜，来报归期的不赊。
佳句妙醖鼎至再和以谢·其一
作者：虞俦
朝代：宋

不为河鲀赋荻芽，一壶且復荐枯虾。
灯花也似知人喜，来报归期的不赊。
佳句妙醖鼎至再和以谢·其二
作者：虞俦
朝代：宋
体裁：七言绝句

荷叶浮钱蒲茁芽，镜潭宁是照鱼虾。只今风月平分了，便趁鹏程万里赊。
使北宿留盱眙
作者：虞俦
朝代：宋

浩荡春风吹客愁，谁教杨柳系行舟。燕然有约终须到，淮水无情只漫流。蝶弄风光还草草，雁传消息底悠悠。梨花寒食无多日，且傍南山作胜游。
使北宿留盱眙
作者：虞俦
朝代：宋

浩荡春风吹客愁，谁教杨柳繫行舟。
燕然有约终须到，淮水无情只漫流。
蝶弄风光还草草，鴈传消息底悠悠。
梨花寒食无多日，且傍南山作胜游。
俯江楼
作者：虞俦
朝代：宋

异乡王粲懒登楼，肠断淮山落木秋。塞上阴云空漠漠，江边艇子故悠悠。悲凉只怕闻孤雁，浩荡那堪没白鸥。莫怪楚囚频下泪，何人谈话到神州。
俯江楼
作者：虞俦
朝代：宋

异乡王粲懒登楼，肠断淮山落木秋。
塞上阴云空漠漠，江边艇子故悠悠。
悲凉只怕闻孤鴈，浩荡那堪没白鸥。
莫怪楚囚频下泪，何人谈话到神州。
偕簿尉过石照山祷雨
作者：虞俦
朝代：宋

紫金岩电间闪烁，宝网香云时吐吞。况有降魔大圆镜，岂因旱魃更游魂。怪生斗水蓄风雷，唤取龙神睡觉来。火急共为诗准备，却愁头上雨相催。野火烧渠经几秋，却将光彩閟深幽。尘中纵有人磨镜，俗状年来我亦羞。向来赤地增愁叹，更遣蜚蝗恣噬吞。稽首愿天怜一雨，只今未定有惊魂。一声破柱走惊雷，割得乖龙左耳来。海水荡云疑欲立，电光摇帜更烦催。石应皮里有阳秋，千载潜光待发幽。说与山灵呈伎俩，试令回顾合包羞。白虹贯日怜精爽，黑蜧拿云怪吐吞。急雨翻盆天借润，摩挲粳稻与招魂。墨云沃日度轻雷，满载随车白雨来。更好夜凉工杼轴，篱根蚤有候虫催。百箔蚕丝麦有秋，田家此乐最閒幽。蓱号莫败西成好，里社溪毛或可羞。
偕簿尉过石照山祷雨·其一
作者：虞俦
朝代：宋
体裁：七言绝句

紫金岩电间闪烁，宝网香云时吐吞。况有降魔大圆镜，岂因旱魃更游魂。
偕簿尉过石照山祷雨·其七
作者：虞俦
朝代：宋

白虹贯日怜精爽，黑蜧拏云怪吐吞。
急雨翻盆天借润，摩挲秔稻与招魂。
偕簿尉过石照山祷雨·其七
作者：虞俦
朝代：宋

白虹贯日怜精爽，黑蜧拿云怪吐吞。急雨翻盆天借润，摩挲粳稻与招魂。
偕簿尉过石照山祷雨·其三
作者：虞俦
朝代：宋
体裁：七言绝句

野火烧渠经几秋，却将光彩閟深幽。尘中纵有人磨镜，俗状年来我亦羞。
偕簿尉过石照山祷雨·其九
作者：虞俦
朝代：宋
体裁：七言绝句

百箔蚕丝麦有秋，田家此乐最閒幽。蓱号莫败西成好，里社溪毛或可羞。
偕簿尉过石照山祷雨·其二
作者：虞俦
朝代：宋
体裁：七言绝句

怪生斗水蓄风雷，唤取龙神睡觉来。火急共为诗准备，却愁头上雨相催。
偕簿尉过石照山祷雨·其五
作者：虞俦
朝代：宋
体裁：七言绝句

一声破柱走惊雷，割得乖龙左耳来。海水荡云疑欲立，电光摇帜更烦催。
偕簿尉过石照山祷雨·其八
作者：虞俦
朝代：宋
体裁：七言绝句

墨云沃日度轻雷，满载随车白雨来。更好夜凉工杼轴，篱根蚤有候虫催。
偕簿尉过石照山祷雨·其六
作者：虞俦
朝代：宋

石应皮裏有阳秋，千载潜光待发幽。
说与山灵呈伎俩，试令回顾合包羞。
偕簿尉过石照山祷雨·其六
作者：虞俦
朝代：宋

石应皮里有阳秋，千载潜光待发幽。说与山灵呈伎俩，试令回顾合包羞。
偕簿尉过石照山祷雨·其四
作者：虞俦
朝代：宋
体裁：七言绝句

向来赤地增愁叹，更遣蜚蝗恣噬吞。稽首愿天怜一雨，只今未定有惊魂。
偶和万舍人中秋有月无客有酒无殽韵
作者：虞俦
朝代：宋

积阴成久雨，浃日掩三辰。吏已疲祈祷，天方杀怒嗔。但愁云似墨，那顾月如银。辜负中秋约，姮娥莫妒人。
偶和万舍人中秋有月无客有酒无殽韵
作者：虞俦
朝代：宋

积阴成久雨，浃日掩三辰。
吏已疲祈祷，天方杀怒嗔。
但愁云似墨，那顾月如银。
辜负中秋约，姮娥莫妬人。
偶成二诗
作者：虞俦
朝代：宋

閒处田园好，愁边岁月催。事多违壮志，吾亦愧无材。有底金千锊，无何酒一杯。漫凭诗遣兴，情至却生哀。今夕知何夕，吾年且暮年。劳生斫桂斧，游宦逆风船。幸不愁婚嫁，何须问计然。男儿有门户，温饱故随缘。
偶成二诗·其一
作者：虞俦
朝代：宋
体裁：五言律诗

閒处田园好，愁边岁月催。事多违壮志，吾亦愧无材。有底金千锊，无何酒一杯。漫凭诗遣兴，情至却生哀。
偶成二诗·其二
作者：虞俦
朝代：宋
体裁：五言律诗

今夕知何夕，吾年且暮年。劳生斫桂斧，游宦逆风船。幸不愁婚嫁，何须问计然。男儿有门户，温饱故随缘。
偶成二首
作者：虞俦
朝代：宋

一为饥驱三十年，近收朝牍赋归田。尚赊瓶粟开三径，敢羡庖珍食万钱。春菊秋花毋久溷，粗茶淡饭且随缘。除须甘旨供慈母，自合长斋绣佛前。
偶成二首·其一
作者：虞俦
朝代：宋
体裁：七言绝句

一为饥驱三十年，近收朝牍赋归田。尚赊瓶粟开三径，敢羡庖珍食万钱。
偶成二首·其二
作者：虞俦
朝代：宋
体裁：七言绝句

春菊秋花毋久溷，粗茶淡饭且随缘。除须甘旨供慈母，自合长斋绣佛前。
偶见梅一株开花特大标格庄重尤可爱可赏世人誉梅必以清瘦斯岂不易之论耶
作者：虞俦
朝代：宋

玉环天与十分肥，弱骨丰肌不自持。一曲霓裳何足道，承恩应不任风吹。无赖风前万玉妃，为谁春瘦不胜衣。信传陇首香犹在，雨暗江南子始肥。
偶见梅一株开花特大标格庄重尤可爱可赏世人誉梅必以清瘦斯岂不易之论耶·其一
作者：虞俦
朝代：宋
体裁：七言绝句

玉环天与十分肥，弱骨丰肌不自持。一曲霓裳何足道，承恩应不任风吹。
偶见梅一株开花特大标格庄重尤可爱可赏世人誉梅必以清瘦斯岂不易之论耶·其二
作者：虞俦
朝代：宋

无赖风前万玉妃，为谁春瘦不胜衣。信传陇首香犹在，雨暗江南子始肥。
偶见梅一株开花特大标格庄重尤可爱可赏世人誉梅必以清瘦斯岂不易之论耶·其二
作者：虞俦
朝代：宋

无頼风前万玉妃，为谁春瘦不胜衣。
信传陇首香犹在，雨暗江南子始肥。
偶食鷄头有怀万元亨沈德远林子长横塘三主人·其一
作者：虞俦
朝代：宋

秋风一熟平湖芡，满市明珠如土贱。
昔也兼名鸿鴈头，今兹始识胡孙面。
应须我辈剩着语，会有后人来作传。
横塘地主总好事，凌波不过空山嚥。
偶食鷄头有怀万元亨沈德远林子长横塘三主人·其二
作者：虞俦
朝代：宋

年丰岂特菱莲芡，米价新来如许贱。
不孤后稷由已思，谁作颜回忍饥面。
清朝已拜富民侯，太史莫书循吏传。
我今何事不归田，豆饭芋魁甘得嚥。
偶食鸡头有怀万元亨沈德远林子长横塘三主人
作者：虞俦
朝代：宋

秋风一熟平湖芡，满市明珠如土贱。昔也兼名鸿雁头，今兹始识胡孙面。应须我辈剩著语，会有后人来作传。横塘地主总好事，凌波不过空山咽。年丰岂特菱莲芡，米价新来如许贱。不孤后稷由已思，谁作颜回忍饥面。清朝已拜富民侯，太史莫书循吏传。我今何事不归田，豆饭芋魁甘得咽。
偶食鸡头有怀万元亨沈德远林子长横塘三主人·其一
作者：虞俦
朝代：宋

秋风一熟平湖芡，满市明珠如土贱。昔也兼名鸿雁头，今兹始识胡孙面。应须我辈剩著语，会有后人来作传。横塘地主总好事，凌波不过空山咽。
偶食鸡头有怀万元亨沈德远林子长横塘三主人·其二
作者：虞俦
朝代：宋

年丰岂特菱莲芡，米价新来如许贱。不孤后稷由已思，谁作颜回忍饥面。清朝已拜富民侯，太史莫书循吏传。我今何事不归田，豆饭芋魁甘得咽。
元宵不出
作者：虞俦
朝代：宋

东风摇荡玉奁冰，车马从人唤不应。赖有曲生来入座，了无魔女与分灯。夜深月色明如洗，寒在梅梢瘦不胜。却笑少年行乐地，华胥枕上太瞢腾。
元宵不出
作者：虞俦
朝代：宋

东风摇荡玉奁冰，车马从人唤不譍。
頼有曲生来入座，了无魔女与分灯。
夜深月色明如洗，寒在梅梢瘦不胜。
却笑少年行乐地，华胥枕上太瞢腾。
元日小室独坐情思不怡
作者：虞俦
朝代：宋
体裁：五言律诗

坐久无人问，愁多莫我娱。颇知新岁好，却讶五行孤。书乱尘凝案，灰寒雪拥炉。可能无斗酒，墙外杂歌呼。
元日小集耘老弟有诗和韵
作者：虞俦
朝代：宋
体裁：七言律诗

弟侄团栾岂偶然，华堂绮席间婵娟。试看今夕知何夕，颇觉新年胜旧年。黄纸除书须有命，青春作伴且随缘。从今屡费何须惜，日办杯觞趁和篇。
元衍曹居士挽诗
作者：虞俦
朝代：宋

与物初无竞，安居不用名。平生惟下泽，月旦有南评。岁月惊飘忽，乡闾失老成。联翩先友记，百代许同声。先君无恙日，居士得游从。酒盏花前月，茶瓯石上松。有时连款段，胜槩每从容。指点佳城处，相闻道院钟。
元衍曹居士挽诗·其一
作者：虞俦
朝代：宋
体裁：五言律诗

与物初无竞，安居不用名。平生惟下泽，月旦有南评。岁月惊飘忽，乡闾失老成。联翩先友记，百代许同声。
元衍曹居士挽诗·其二
作者：虞俦
朝代：宋

先君无恙日，居士得游从。酒盏花前月，茶瓯石上松。有时连款段，胜槩每从容。指点佳城处，相闻道院钟。
元衍曹居士挽诗·其二
作者：虞俦
朝代：宋

先君无恙日，居士得游从。
酒醆花前月，茶瓯石上松。
有时连款段，胜槩每从容。
指点佳城处，相闻道院钟。
六月二十一日戊寅率同寮诣登源祖庙中迎英济祷雨是日也雨随车至越翼日己卯继之至中宵方霁自辛巳至于乙酉遂沛然沾足丙戌敬送神因书二小诗以纪灵异
作者：虞俦
朝代：宋

蓱号起雨风头好，禾稼如云水面肥。从此丰年无一事，前歌后舞送神归。催科太拙愧无功，抚字徒劳技已穷。正直却应神误听，祇凭香火报年丰。
六月二十一日戊寅率同寮诣登源祖庙中迎英济祷雨是日也雨随车至越翼日己卯继之至中宵方霁自辛巳至于乙酉遂沛然霑足丙戌敬送神因书二小诗以纪灵异·其一
作者：虞俦
朝代：宋
体裁：七言绝句

蓱号起雨风头好，禾稼如云水面肥。从此丰年无一事，前歌后舞送神归。
六月二十一日戊寅率同寮诣登源祖庙中迎英济祷雨是日也雨随车至越翼日己卯继之至中宵方霁自辛巳至于乙酉遂沛然霑足丙戌敬送神因书二小诗以纪灵异·其二
作者：虞俦
朝代：宋
体裁：七言绝句

催科太拙愧无功，抚字徒劳技已穷。正直却应神误听，祇凭香火报年丰。
六月请俸张簿摄邑止支其半因却还之
作者：虞俦
朝代：宋

閒居须薄俸，未足保妻孥。州县真徒尔，儿曹敢料吾。挥金怜橐在，储粟笑瓶无。敝褐犹堪典，新凉要一壶。
六月请俸张簿摄邑止支其半因却还之
作者：虞俦
朝代：宋

閒居须薄俸，未足保妻孥。
州县真徒尔，儿曹敢料吾。
挥金怜橐在，储粟笑缾无。
敝褐犹堪典，新凉要一壶。
再促花
作者：虞俦
朝代：宋
体裁：五言律诗

珍重栽培意，商量仔细开。花心终有待，诗句漫劳催。莫恨三秋去，须教一笑回。但储千斛酒，端的奉徘徊。
再和
作者：虞俦
朝代：宋

不到兰扉月又弦，思君无奈寸心缠。今时乃有晏平仲，甘愿亲身为执鞭。宦路半生真跛鳖，词场末技止蹄驴。南山纵自能招隐，北阙如何不上书。春末墙头梅偃蹇，岁寒窗外竹萧疏。广文一味清贫耳，甑有悬尘釜长鱼。满城数日庾公尘，性恶蓝田易得嗔。莫怪向人多白眼，祇缘错见宰官身。
再和
作者：虞俦
朝代：宋

天时人事日相煎，否泰俄惊在眼前。积闰尽归冬十月，纪元一似太初年。联珠合璧犹重见，华发苍颜益可怜。三抚祥琴无意绪，当筵那忍舞蹁跹。
再和
作者：虞俦
朝代：宋

天时人事日相煎，否泰俄惊在眼前。
积闰尽归冬十月，纪元一似太初年。
联珠合璧犹重见，华髮苍颜益可怜。
三抚祥琴无意绪，当筵那忍舞蹁跹。
再和·其一
作者：虞俦
朝代：宋
体裁：七言绝句

不到兰扉月又弦，思君无奈寸心缠。今时乃有晏平仲，甘愿亲身为执鞭。
再和·其三
作者：虞俦
朝代：宋

春末墙头梅偃蹇，岁寒窗外竹萧疎。
广文一味清贫耳，甑有悬尘釜长鱼。
再和·其三
作者：虞俦
朝代：宋

春末墙头梅偃蹇，岁寒窗外竹萧疏。广文一味清贫耳，甑有悬尘釜长鱼。
再和·其二
作者：虞俦
朝代：宋

宦路半生真跛鳖，词场末技止蹄驴。南山纵自能招隐，北阙如何不上书。
再和·其二
作者：虞俦
朝代：宋

宦路半生真跛鼈，词场末技止蹄馿。
南山纵自能招隠，北阙如何不上书。
再和·其四
作者：虞俦
朝代：宋
体裁：七言绝句

满城数日庾公尘，性恶蓝田易得嗔。莫怪向人多白眼，祇缘错见宰官身。
再委赵丞阳山送龙祷雨
作者：虞俦
朝代：宋

传闻神姥产英灵，雷电当时亦晦冥。好雨固宜随祷应，夜窗曾误几番听。关心病守头空白，失喜农夫眼倍青。水溢旱乾宁有数，人间无路叩天庭。老龙高卧复何求，韬敛风雷自一湫。不恨如麻无雨脚，却愁生耳有禾头。向来河内惭移粟，此去江边欲具舟。龙若有灵须早计，霖霪莫待火西流。
再委赵丞阳山送龙祷雨·其一
作者：虞俦
朝代：宋

传闻神姥产英灵，雷电当时亦晦冥。好雨固宜随祷应，夜窗曾误几番听。关心病守头空白，失喜农夫眼倍青。水溢旱乾宁有数，人间无路叩天庭。
再委赵丞阳山送龙祷雨·其一
作者：虞俦
朝代：宋

传闻神姥产英灵，雷电当时亦晦冥。
好雨固宜随祷应，夜窗曾误几番听。
关心病守头空白，失喜农夫眼倍青。
水溢旱干宁有数，人间无路叩天庭。
再委赵丞阳山送龙祷雨·其二
作者：虞俦
朝代：宋

老龙高卧复何求，韬敛风雷自一湫。不恨如麻无雨脚，却愁生耳有禾头。向来河内惭移粟，此去江边欲具舟。龙若有灵须早计，霖霪莫待火西流。
再委赵丞阳山送龙祷雨·其二
作者：虞俦
朝代：宋

老龙高卧復何求，韬敛风雷自一湫。
不恨如麻无雨脚，却愁生耳有禾头。
向来河内惭移粟，此去江边欲具舟。
龙若有灵须早计，霖霪莫待火西流。
再寄广文俞同年
作者：虞俦
朝代：宋
体裁：五言律诗

有客传新句，呼儿整旧书。劳生徒扰扰，不动只如如。病疟犹怜我，流行也到渠。平生真莫逆，裹饭肯踌蹰。
再用难字韵简潘接伴
作者：虞俦
朝代：宋
体裁：七言律诗

当年名下无虚士，此日诗中有二难。方驾饭山何太瘦，拍肩东野不言寒。来章只好先呈佛，属和何当胜得官。珍重牛腰成巨轴，丁宁莫与俗人看。
再用韵呈林子长
作者：虞俦
朝代：宋
体裁：七言律诗

痴儿谁识坐谈高，抚字年来亦漫劳。簿领何妨聊尔耳，湖山正是属吾曹。百年心事空三叹，五马人生却二毛。欲作报章还自笑，郊寒宁解敌韩豪。
再用韵简王簿
作者：虞俦
朝代：宋

山云泼墨度墙隈，信道鸣鸠唤雨来。骤泻竹梢青羃羃，乱翻荷盖白皑皑。尊前花落愁赊酒，地上钱流错认苔。更愿公家宽赋敛，斯民卒岁亦悠哉。当面论交背面违，此心叔向几人知。喜君一见便倾盖，过我相从唯说诗。别后梅花看太瘦，向来瓠白不应肥。何如且缓东归策，共醉橙黄橘绿时。
再用韵简王簿·其一
作者：虞俦
朝代：宋
体裁：七言律诗

山云泼墨度墙隈，信道鸣鸠唤雨来。骤泻竹梢青羃羃，乱翻荷盖白皑皑。尊前花落愁赊酒，地上钱流错认苔。更愿公家宽赋敛，斯民卒岁亦悠哉。
再用韵简王簿·其二
作者：虞俦
朝代：宋
体裁：七言律诗

当面论交背面违，此心叔向几人知。喜君一见便倾盖，过我相从唯说诗。别后梅花看太瘦，向来瓠白不应肥。何如且缓东归策，共醉橙黄橘绿时。
再用韵谢沈德远少卿和诗
作者：虞俦
朝代：宋
体裁：七言律诗

倒指西城我廪高，天公自欲慰民劳。声名敢望黄丞相，诗律间追何水曹。三径就荒身似赘，一行作吏事如毛。只须多酿兵厨酒，聊伴先生醉后豪。
再用韵谢王簿来诗褒借过当之意
作者：虞俦
朝代：宋

黄奶朝千卷，书灯夜一龛。玄文今尚白，袍色故应蓝。簿领聊尔耳，朝班行矣参。惊雷虽破柱，午寝不妨酣。旱魃争攘袂，群龙仅守龛。云峰疑燎火，天色转澄蓝。甘露元同注，丛林莫遍参。新来焦渴甚，无梦到沉酣。
再用韵谢王簿来诗褒借过当之意·其一
作者：虞俦
朝代：宋
体裁：五言律诗

黄奶朝千卷，书灯夜一龛。玄文今尚白，袍色故应蓝。簿领聊尔耳，朝班行矣参。惊雷虽破柱，午寝不妨酣。
再用韵谢王簿来诗褒借过当之意·其二
作者：虞俦
朝代：宋

旱魃争攘袂，羣龙仅守龛。
云峯疑燎火，天色转澄蓝。
甘露元同注，丛林莫遍参。
新来焦渴甚，无梦到沉酣。
再用韵谢王簿来诗褒借过当之意·其二
作者：虞俦
朝代：宋

旱魃争攘袂，群龙仅守龛。云峰疑燎火，天色转澄蓝。甘露元同注，丛林莫遍参。新来焦渴甚，无梦到沉酣。
再用韵赋木犀
作者：虞俦
朝代：宋
体裁：七言律诗

高枝曾折记前回，晚路重逢叹滞才。天上移来和月种，人间占得及秋开。香浮翠葆花藏叶，影动燃犀酒映杯。犹有黄花堪殿后，为渠留恋为渠催。
再用韵述怀
作者：虞俦
朝代：宋

少年发愤欲忘餐，信木能钻透石盘。
灯火半生徒自苦，虀盐併日不嫌单。
嗟来未肯低头拜，臭腐那须着眼看。
何物马肝犹不悟，怜渠五利竟诛栾。
再用韵述怀
作者：虞俦
朝代：宋

少年发愤欲忘餐，信木能钻透石盘。灯火半生徒自苦，齑盐并日不嫌单。嗟来未肯低头拜，臭腐那须著眼看。何物马肝犹不悟，怜渠五利竟诛栾。
冬至之二日兄弟儿侄偕过西山道院归而微雪
作者：虞俦
朝代：宋

忽然薄暮暗江天，冲面凉风马不前。五色书云占昨日，六花瑞雪应明年。向来水旱民何罪，此去流移天盍怜。逗晓阳乌升若木，摧颓病鹤亦蹁跹。
冬至之二日兄弟儿侄偕过西山道院归而微雪
作者：虞俦
朝代：宋

忽然薄暮暗江天，衝面凉风马不前。
五色书云占昨日，六花瑞雪应明年。
向来水旱民何罪，此去流移天盍怜。
逗晓阳乌升若木，摧颓病鹤亦蹁跹。
冬至后五日夜雪复作再用韵
作者：虞俦
朝代：宋

灯火黄昏渐渐收，乌薪已尽典轻裘。自篘浮蚁床头瓮，谁鲙新鲈江上舟。卧听玉霙惊淅沥，起看琼树怪联钩。多应武仲添诗兴，下笔翩翩更不休。绿野功名一战收，何如危坐拥狐裘。歌儿解咤销金帐，酒子能添药玉舟。莫为温柔寻伐斧，免劳服饵到悬钩。谁言柳絮浑相似，恼乱春风恐未休。银烛生花香雾收，中堂密坐促貂裘。羊羔儿酒浮琼斝，牛尾狸酥映玉舟。扶醉缓歌金缕曲，怕寒催下画帘钩。纷纷扰扰成何事，且斗尊前一笑休。
冬至后五日夜雪复作再用韵·其一
作者：虞俦
朝代：宋

灯火黄昏渐渐收，乌薪已尽典轻裘。自篘浮蚁床头瓮，谁鲙新鲈江上舟。卧听玉霙惊淅沥，起看琼树怪联钩。多应武仲添诗兴，下笔翩翩更不休。
冬至后五日夜雪复作再用韵·其三
作者：虞俦
朝代：宋

银烛生花香雾收，中堂密坐促貂裘。羊羔儿酒浮琼斝，牛尾狸酥映玉舟。扶醉缓歌金缕曲，怕寒催下画帘钩。纷纷扰扰成何事，且斗尊前一笑休。
冬至后五日夜雪复作再用韵·其二
作者：虞俦
朝代：宋

绿野功名一战收，何如危坐拥狐裘。歌儿解咤销金帐，酒子能添药玉舟。莫为温柔寻伐斧，免劳服饵到悬钩。谁言柳絮浑相似，恼乱春风恐未休。
冬至后五日夜雪復作再用韵·其一
作者：虞俦
朝代：宋

灯火黄昏渐渐收，乌薪已尽典轻裘。
自篘浮螘床头瓮，谁鲙新鲈江上舟。
卧听玉霙惊淅沥，起看琼树怪联鈎。
多应武仲添诗兴，下笔翩翩更不休。
冬至后五日夜雪復作再用韵·其三
作者：虞俦
朝代：宋

银烛生花香雾收，中堂密坐促貂裘。
羊羔儿酒浮琼斝，牛尾狸酥映玉舟。
扶醉缓歌金缕曲，怕寒催下画帘鈎。
纷纷扰扰成何事，且斗尊前一笑休。
冬至后五日夜雪復作再用韵·其二
作者：虞俦
朝代：宋

绿野功名一战收，何如危坐拥狐裘。
歌儿解咤销金帐，酒子能添药玉舟。
莫为温柔寻伐斧，免劳服饵到悬鈎。
谁言柳絮浑相似，恼乱春风恐未休。
冬至念母
作者：虞俦
朝代：宋

儿行十里程，母心千里逐。昔者子曾子，不忍离一宿。今我独何为，旅食久辇毂。来时月中秋，坐待阳初复。薄命难推挽，阔步窘边幅。慰藉烦友朋，栖迟愧僮仆。画饼唐生相，说河严子卜。世态方奔竞，人情虑反覆。夫岂不怀归，所恶在欲速。眉寿翠涛春，洞庭霜橘熟。亦足尽亲欢，何必此微禄。
冬至念母
作者：虞俦
朝代：宋

儿行十里程，母心千里逐。
昔者子曾子，不忍离一宿。
今我独何为，旅食久辇毂。
来时月中秋，坐待阳初復。
薄命难推挽，阔步窘边幅。
慰藉烦友朋，栖迟愧僮仆。
画餠唐生相，说河严子卜。
世态方奔竞，人情虑反覆。
夫岂不怀归，所恶在欲速。
眉寿翠涛春，洞庭霜橘熟。
亦足尽亲欢，何必此微禄。
冬至日泊舟严陵滩下
作者：虞俦
朝代：宋

书云瑞应协黄钟，人事天时讶许同。
葭管阴阳消长际，朱幡新旧送迎中。
严陵滩昔怀高节，茂苑城今愧下风。
醉裏不知乡国异，团圞相映酒颜红。
冬至日泊舟严陵滩下
作者：虞俦
朝代：宋

书云瑞应协黄钟，人事天时讶许同。葭管阴阳消长际，朱幡新旧送迎中。严陵滩昔怀高节，茂苑城今愧下风。醉里不知乡国异，团圞相映酒颜红。
出郊
作者：虞俦
朝代：宋

万山深处长官贫，不惯将迎懒是真。谁解移文回俗驾，漫劳举扇障风尘。碧云日暮还无信，白眼途穷易见嗔。归去荒村望灯火，是何鸡狗亦惊人。
出郊
作者：虞俦
朝代：宋

万山深处长官贫，不惯将迎懒是真。
谁解移文迴俗驾，漫劳举扇障风尘。
碧云日暮还无信，白眼途穷易见嗔。
归去荒村望灯火，是何鸡狗亦惊人。
出郊劝耕因游吴山清隐
作者：虞俦
朝代：宋

第一林泉得纵观，春风随步著栏干。山园梅雪千株在，门纳湖光十里宽。水上湿红云片段，亭前鲜碧玉檀栾。主人才调浑相称，题柱诗篇一一刊。
出郊劝耕因游吴山清隠
作者：虞俦
朝代：宋

第一林泉得纵观，春风随步着栏干。
山园梅雪千株在，门纳湖光十里宽。
水上湿红云片段，亭前鲜碧玉檀栾。
主人才调浑相称，题柱诗篇一一刊。
出郊志喜
作者：虞俦
朝代：宋

香雾崇朝一炷熏，雷声便得晚来闻。
今年虽欠梅黄雨，仲夏犹敷稻绿云。
审象已能苏大旱，卧龙何用说三分。
腐儒窃有区区见，例奏囊封愧不文。
出郊志喜
作者：虞俦
朝代：宋

香雾崇朝一炷薰，雷声便得晚来闻。今年虽欠梅黄雨，仲夏犹敷稻绿云。审象已能苏大旱，卧龙何用说三分。腐儒窃有区区见，例奏囊封愧不文。
出郊迓倅车暮归二首
作者：虞俦
朝代：宋

簿书丛里得抽身，岂是将迎不厌频。何处鸡豚燕同社，有时鸥鹭喜相亲。山头落日催归骑，陌上丰年见醉人。更羡柴门无限好，今宵相对月华新。轧轧篮舆迫暮归，前村灯火渐依稀。溪边默数黄牛过，烟际遥看白鸟飞。把酒无人风落帽，荷锄有客露沾衣。关门山寺知何许，忽听钟声度翠微。
出郊迓倅车暮归二首·其一
作者：虞俦
朝代：宋

簿书丛裏得抽身，岂是将迎不厌频。
何处鷄豚燕同社，有时鸥鹭喜相亲。
山头落日催归骑，陌上丰年见醉人。
更羡柴门无限好，今宵相对月华新。
出郊迓倅车暮归二首·其一
作者：虞俦
朝代：宋

簿书丛里得抽身，岂是将迎不厌频。何处鸡豚燕同社，有时鸥鹭喜相亲。山头落日催归骑，陌上丰年见醉人。更羡柴门无限好，今宵相对月华新。
出郊迓倅车暮归二首·其二
作者：虞俦
朝代：宋
体裁：七言律诗

轧轧篮舆迫暮归，前村灯火渐依稀。溪边默数黄牛过，烟际遥看白鸟飞。把酒无人风落帽，荷锄有客露沾衣。关门山寺知何许，忽听钟声度翠微。
初八日早出洪泽闸泛淮
作者：虞俦
朝代：宋

乾道年中再讲和，当时议者厌干戈。长淮不管蛟龙怒，巨舰宁容鹅鹳过。岁晚民方愁道路，天寒我亦困风波。中流击楫非无志，时运相违奈若何。
初八日早出洪泽闸泛淮
作者：虞俦
朝代：宋

干道年中再讲和，当时议者厌干戈。
长淮不管蛟龙怒，巨舰宁容鹅鹳过。
岁晚民方愁道路，天寒我亦困风波。
中流击楫非无志，时运相违奈若何。
初夏凹沼独坐
作者：虞俦
朝代：宋

墙隈绿袅风前竹，池上青横雨后峯。
森然便有濠濮想，若者曾吞云梦胸。
杳无碧涧来鸂鶒，安得旧水藏蛟龙。
我今齿髮亦自料，回首家山归兴浓。
初夏凹沼独坐
作者：虞俦
朝代：宋

墙隈绿袅风前竹，池上青横雨后峰。森然便有濠濮想，若者曾吞云梦胸。杳无碧涧来鸂鶒，安得旧水藏蛟龙。我今齿发亦自料，回首家山归兴浓。
初夏凹沼独坐
作者：虞俦
朝代：宋

芳草沿堤长，圆荷出水迟。倚栏风醒酒，岸帻雨催诗。鸂鶒巢安在，仙凫舄讵期。游鱼知我意，吹沫弄清漪。
初夏凹沼独坐
作者：虞俦
朝代：宋

芳草沿堤长，圆荷出水迟。
倚栏风醒酒，岸帻雨催诗。
鸂鶒巢安在，仙鳬舄讵期。
游鱼知我意，吹沫弄清漪。
别后寄主簿
作者：虞俦
朝代：宋

尘埃襞积颜如甲，丹墨纷纶眼有花。君去何人堪共语，秋来无梦不还家。飘零酒盏今真止，冷淡诗筒不复誇。莫使音书成断绝，风前雁字政横斜。
别后寄主簿
作者：虞俦
朝代：宋

尘埃襞积颜如甲，丹墨纷纶眼有花。
君去何人堪共语，秋来无梦不还家。
飘零酒醆今真止，冷淡诗筒不復夸。
莫使音书成断绝，风前鴈字政横斜。
别后寄林子长
作者：虞俦
朝代：宋

幸然头角未相疎，交道从来笑耳余。
短棹忽来还又去，得非蝴碟梦周欤。
别后寄林子长
作者：虞俦
朝代：宋

幸然头角未相疏，交道从来笑耳馀。短棹忽来还又去，得非蝴碟梦周欤。
前和拒霜诗似亦少贬再以一绝慰之
作者：虞俦
朝代：宋
体裁：七言绝句

岩桂搀先还寂寞，菊花殿后尚斓斑。却应独占西风好，乞与佳名秋牡丹。
前诗谓思索诗句可以度日第恐终无益再赋一首以广之
作者：虞俦
朝代：宋

年来世味一毫轻，宿契诗书尚有情。
魔事从教双眼赤，内观还觉寸心明。
思量诗句嗟无补，检校医方恐未精。
俗学可怜夸口耳，何如默坐息营营。
前诗谓思索诗句可以度日第恐终无益再赋一首以广之
作者：虞俦
朝代：宋

年来世味一毫轻，宿契诗书尚有情。魔事从教双眼赤，内观还觉寸心明。思量诗句嗟无补，检校医方恐未精。俗学可怜誇口耳，何如默坐息营营。
剧暑出局径归打睡踰月不奉正甫谈绪且顿寒诗盟有诗见问辄次韵谢不敏
作者：虞俦
朝代：宋

早归伏日莫踌躇，昼寝从教笑宰予。
奠枕清风招我老，揽衣阅月向人疎。
宁无酒共公荣饮，亦有诗成阿买书。
须待雨凉寻旧约，只今旱火况焚如。
剧暑出局径归打睡踰月不奉正甫谈绪且顿寒诗盟有诗见问辄次韵谢不敏
作者：虞俦
朝代：宋

早归伏日莫踌躇，昼寝从教笑宰予。奠枕清风招我老，揽衣阅月向人疏。宁无酒共公荣饮，亦有诗成阿买书。须待雨凉寻旧约，只今旱火况焚如。
剪牡丹有感二绝
作者：虞俦
朝代：宋

青帝工夫在牡丹，花开时节奈春残。坡头况有狂风雨，莫惜金刀剪取看。剪却牡丹春事休，莺应惆怅蝶应羞。绿阴满地无人见，倚遍栏干独自愁。
剪牡丹有感二绝·其一
作者：虞俦
朝代：宋
体裁：七言绝句

青帝工夫在牡丹，花开时节奈春残。坡头况有狂风雨，莫惜金刀剪取看。
剪牡丹有感二绝·其二
作者：虞俦
朝代：宋

剪却牡丹春事休，莺应惆怅蝶应羞。绿阴满地无人见，倚遍栏干独自愁。
剪牡丹有感二绝·其二
作者：虞俦
朝代：宋

剪却牡丹春事休，鶑应惆怅蝶应羞。
绿阴满地无人见，倚遍栏干独自愁。
劝农
作者：虞俦
朝代：宋

平生忧国愿年丰，荒政那知技已穷。
千里农桑千里雨，一番桃李一番风。
宦游老去春强半，劝相归来日过中。
自媿活人无好手，只将水旱祷天公。
劝农
作者：虞俦
朝代：宋

平生忧国愿年丰，荒政那知技已穷。千里农桑千里雨，一番桃李一番风。宦游老去春强半，劝相归来日过中。自愧活人无好手，只将水旱祷天公。
劝农
作者：虞俦
朝代：宋

郊原春已半，沟洫水先通。劝相宁文具，归耕亦兴浓。一犁新雨后，小队乱山中。粗识斯民意，何须教缿筒。惭愧荒三径，羁栖漫一同。青春非老事，白眼有途穷。柳暗鸦藏绿，花飘燕蹴红。平生孔北海，未放酒樽空。
劝农·其一
作者：虞俦
朝代：宋
体裁：五言律诗

郊原春已半，沟洫水先通。劝相宁文具，归耕亦兴浓。一犁新雨后，小队乱山中。粗识斯民意，何须教缿筒。
劝农·其二
作者：虞俦
朝代：宋
体裁：五言律诗

惭愧荒三径，羁栖漫一同。青春非老事，白眼有途穷。柳暗鸦藏绿，花飘燕蹴红。平生孔北海，未放酒樽空。
劝汉老弟饮酒
作者：虞俦
朝代：宋

尊前一醉莫辞频，三万场当岁十旬。
况有好诗能泣鬼，宁无妙画可通神。
快呼左手持螯客，莫着倾身障鹿人。
绿涨大江浑是酒，蒲萄波面已生春。
劝汉老弟饮酒
作者：虞俦
朝代：宋

尊前一醉莫辞频，三万场当岁十旬。况有好诗能泣鬼，宁无妙画可通神。快呼左手持螯客，莫著倾身障鹿人。绿涨大江浑是酒，蒲萄波面已生春。
十一月一日早起
作者：虞俦
朝代：宋
体裁：七言律诗

怅望淮山落木风，楚天云雾更重重。粤从西路来东路，倏见三冬过一冬。貂敝人谁怜季子，楼高吾岂下元龙。求田问舍今良策，自觉归欤兴颇浓。
十一月三十日乃耘老弟生朝余是日也宿留富阳驿中念之殊不胜情因赋一诗俟到吴门有便寄去
作者：虞俦
朝代：宋

玉琯新阳七日来，天将风月赋诗才。别来又喜逢初度，相望何由把一杯。霜后不凋门外柳，春前已折陇头梅。团栾今夜华堂燕，应念三州数往回。
十一月三十日乃耘老弟生朝余是日也宿留富阳驿中念之殊不胜情因赋一诗俟到吴门有便寄去
作者：虞俦
朝代：宋

玉管新阳七日来，天将风月赋诗才。
别来又喜逢初度，相望何由把一杯。
霜后不凋门外柳，春前已折陇头梅。
团栾今夜华堂燕，应念三州数往回。
十一月二十八日用后山诗韵
作者：虞俦
朝代：宋

日暮江东天一涯，孤云飞处路何赊。
雪将入腊未破白，梅过先春竞着花。
过眼光阴浑是客，满怀风雨政思家。
何如醉裏都忘却，拟向穷途问曲车。
十一月二十八日用后山诗韵
作者：虞俦
朝代：宋

日暮江东天一涯，孤云飞处路何赊。雪将入腊未破白，梅过先春竞著花。过眼光阴浑是客，满怀风雨政思家。何如醉里都忘却，拟向穷途问曲车。
十七夜待月
作者：虞俦
朝代：宋
体裁：七言律诗

青天遥望片云无，坐待冰轮出海隅。沆瀣已垂梧叶重，婵娟犹惜桂华孤。夜阑红烛休更秉，春满香醪不用沽。且放虚檐歌缓转，恐惊三匝未栖乌。
十七日乘马过草堂已而骤雨
作者：虞俦
朝代：宋
体裁：七言律诗

此邦旱暵已连年，民亦何辜欲吁天。鸠拙林间时自唤，龙慵潭底敢安眠。忽看注雨如车轴，便觉流泉满稻田。我亦驾言随霹雳，一瓢倾倒马鞍前。
十二月二十六日早起雪已三寸许夜来初不觉也
作者：虞俦
朝代：宋

晓来眼界忽然新，一色琼瑶与烂银。人事乖时空请祷，天心回后只逡巡。不教三白孤残腊，要与千家作好春。宿麦连云虽入望，路傍犹有翳桑人。
十二月二十六日早起雪已三寸许夜来初不觉也
作者：虞俦
朝代：宋

晓来眼界忽然新，一色琼瑶与烂银。
人事乖时空请祷，天心迴后只逡巡。
不教三白孤残腊，要与千家作好春。
宿麦连云虽入望，路傍犹有翳桑人。
十二月初六日抵仪真廨舍次日即出护使客天气严寒里河冰合有厚一二尺者打冻峻急不免取山路径走都梁
作者：虞俦
朝代：宋
体裁：七言律诗

王式当年本不来，那堪岁晚犯尘埃。淮分南北谁为梗，路适东西意自哀。锦缆千艘分玉帛，冰河万处碎琼瑰。只消一夜东风力，一一船头尽拨开。
十五日看梅花上雪销已尽
作者：虞俦
朝代：宋

问讯春风笑语温，轩眉花柳自村村。月娥不肯空归去，先为梅花洗睡昏。素面青娥月里回，舞阑香汗粉融腮。洗妆懒趁霜钟早，直待扶桑金镜开。
十五日看梅花上雪销已尽·其一
作者：虞俦
朝代：宋
体裁：七言绝句

问讯春风笑语温，轩眉花柳自村村。月娥不肯空归去，先为梅花洗睡昏。
十五日看梅花上雪销已尽·其二
作者：虞俦
朝代：宋

素面青娥月裏回，舞阑香汗粉融腮。
洗粧懒趁霜钟早，直待扶桑金镜开。
十五日看梅花上雪销已尽·其二
作者：虞俦
朝代：宋

素面青娥月里回，舞阑香汗粉融腮。洗妆懒趁霜钟早，直待扶桑金镜开。
十六日云气薄阴晚有雨微甚夜间颇凉恐明日未必有雨也
作者：虞俦
朝代：宋
体裁：七言律诗

谁与天公沃亢阳，洒尘微雨仅毫芒。只忧南亩频年旱，敢爱北窗通夕凉。何物兴云须蜴蜥，几时舞野定商羊。会当直入雷霆室，戏掉狂车下大荒。
十六日舟中送何同叔
作者：虞俦
朝代：宋
体裁：七言绝句

乍抛玉节去朝天，分袂江头却黯然。只恐垂虹亭上月，今宵不忍十分圆。
十四日雪复作
作者：虞俦
朝代：宋

行令玄冥不敢温，一天雪重压江村。我惭白雪翻巴曲，天为黄茆洗瘴昏。宁是因风摇柳絮，又还扶雨著梅腮。先生拥褐方高卧，恶客敲门勿与开。
十四日雪复作·其二
作者：虞俦
朝代：宋

宁是因风摇柳絮，又还扶雨著梅腮。先生拥褐方高卧，恶客敲门勿与开。
十四日雪復作·其一
作者：虞俦
朝代：宋
体裁：七言绝句

行令玄冥不敢温，一天雪重压江村。我惭白雪翻巴曲，天为黄茆洗瘴昏。
十四日雪復作·其二
作者：虞俦
朝代：宋

宁是因风摇柳絮，又还扶雨着梅腮。
先生拥褐方高卧，恶客敲门勿与开。
十月到南坡
作者：虞俦
朝代：宋
体裁：五言律诗

触眼嗟黄落，凭高接翠微。幽禽私自语，寒蝶晚相依。醉熟风吹帽，愁生带减围。功名竟何许，尊酒莫相违。
千秋岭
作者：虞俦
朝代：宋
体裁：七言律诗

轻阴漠漠雨班班，岭上风来一解颜。已是去天才尺五，却令缓步有跻攀。飞泉百道萦罗带，列岫千峰拥翠鬟。应是北堂春正满，几回回首望家山。
南坡丹桂五株齐开
作者：虞俦
朝代：宋

秋风丹桂共徘徊，应是姮娥着意来。
端为五人俱赴试，五株更遣一时开。
南坡丹桂五株齐开
作者：虞俦
朝代：宋

秋风丹桂共徘徊，应是姮娥著意来。端为五人俱赴试，五株更遣一时开。
南坡丹桂六株一时放花真佳兆也中秋节当率诸生同赏
作者：虞俦
朝代：宋
体裁：七言绝句

六株丹桂一时华，此去蟾宫路不赊。莫惜中秋同一赏，明年好事总吾家。
南坡做牡丹坛二绝
作者：虞俦
朝代：宋

卵石周围砌作坛，更须面面作栏杆。瓜期未用相催迫，准拟来年看牡丹。向阳姚魏动芳馨，傍砌尤宜架小亭。围坐俯窥群品秀，入檐平视远山青。
南坡做牡丹坛二绝·其一
作者：虞俦
朝代：宋

卵石周围砌作坛，更须面面作栏杆。瓜期未用相催迫，准拟来年看牡丹。
南坡做牡丹坛二绝·其一
作者：虞俦
朝代：宋

卵石周围砌作坛，更须面面作栏桿。
瓜期未用相催迫，准拟来年看牡丹。
南坡做牡丹坛二绝·其二
作者：虞俦
朝代：宋

向阳姚魏动芳馨，傍砌尤宜架小亭。
围坐俯窥羣品秀，入檐平视远山青。
南坡做牡丹坛二绝·其二
作者：虞俦
朝代：宋

向阳姚魏动芳馨，傍砌尤宜架小亭。围坐俯窥群品秀，入檐平视远山青。
南坡杂兴
作者：虞俦
朝代：宋

咫尺南坡早得春，杖藜朝夕往来频。迨今著意栽桃李，准拟他年作主人。东风已放二分春，小小犁锄手自亲。多少软红尘里客，岂知林下有閒人。
南坡杂兴
作者：虞俦
朝代：宋
体裁：五言绝句

寒食无多日，梨花又一春。鹿门山下路，真有姓庞人。
南坡杂兴·其一
作者：虞俦
朝代：宋

咫尺南坡早得春，杖藜朝夕往来频。
迨今着意栽桃李，准拟他年作主人。
南坡杂兴·其一
作者：虞俦
朝代：宋

咫尺南坡早得春，杖藜朝夕往来频。迨今著意栽桃李，准拟他年作主人。
南坡杂兴·其二
作者：虞俦
朝代：宋

东风已放二分春，小小犁锄手自亲。
多少软红尘裏客，岂知林下有閒人。
南坡杂兴·其二
作者：虞俦
朝代：宋

东风已放二分春，小小犁锄手自亲。多少软红尘里客，岂知林下有閒人。
南坡杂诗 其三 补篱护笋
作者：虞俦
朝代：宋

先生垄上带经锄，一雨朝来土脉苏。盈尺槿篱须补缀，邻翁殊未识龙雏。
南坡杂诗 其二 涧下移松
作者：虞俦
朝代：宋

涧下初惊郁郁时，十年春雨旧相知。君看稚齿昂藏处，已有苍髯老大姿。
南坡杂诗 其四 凿池种莲
作者：虞俦
朝代：宋

太华峰头开玉井，若耶溪上识红妆。要遣秋风开菡萏，急须春雨涨池塘。
南坡杂诗·其一
作者：虞俦
朝代：宋
体裁：七言绝句

三径应缘二仲开，定交笑指岁寒梅。却嫌桃李无区别，下有成蹊俗客来。
南坡杂诗·其三
作者：虞俦
朝代：宋

先生壠上带经锄，一雨朝来土脉苏。
盈尺槿篱须补缀，邻翁殊未识龙雏。
南坡杂诗·其二
作者：虞俦
朝代：宋

涧下初惊鬰鬰时，十年春雨旧相知。
君看稚齿昂藏处，已有苍髯老大姿。
南坡杂诗·其五
作者：虞俦
朝代：宋
体裁：七言绝句

靖节门前尽日垂，清风千载意谁知。折腰五斗非吾事，惭愧轻儇一小儿。
南坡杂诗·其四
作者：虞俦
朝代：宋

太华峰头开玉井，若耶溪上识红粧。
要遣秋风开菡萏，急须春雨涨池塘。
南坡杂诗·夹径植梅
作者：虞俦
朝代：宋

三径应缘二仲开，定交笑指岁寒梅。却嫌桃李无区别，下有成蹊俗客来。涧下初惊郁郁时，十年春雨旧相知。君看稚齿昂藏处，已有苍髯老大姿。先生垄上带经锄，一雨朝来土脉苏。盈尺槿篱须补缀，邻翁殊未识龙雏。太华峰头开玉井，若耶溪上识红妆。要遣秋风开菡萏，急须春雨涨池塘。靖节门前尽日垂，清风千载意谁知。折腰五斗非吾事，惭愧轻儇一小儿。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云
作者：虞俦
朝代：宋

桃李用事能几日，东风笑人双鬓华。不须安石愁屡费，趁晴快赏洛城花。惜花常恨日不足，无奈春归太仓卒。窗前唤起不关渠，攲枕无眠待明发。安得万斛蒲萄波，一时快泻金叵罗。眼底春光看有数，花前乐事苦无多。千朵姚黄并魏红，簇簇坡头罗绮丛。更须殷勤油幕护，旁边恐有妒花风。空花过眼随尘土，不如意处何须数。一春数到牡丹时，坡头日日风和雨。读书不知头白早，却是儒冠多误身。陆沈黄绶非吾意，惭愧东西南北人。未知今日定何日，道是好晴难得晴。来怕春风花底散，归愁暮雨树头生。花藤肩舆绣帘簇，寿母颜红双鬓绿。桃李阴中五弟兄，起舞团栾欢意足。有花堪折且须折，正愁春尽难为别。官期促我不少缓，强道千里共明月。我辈不比少年时，陶写政赖竹与丝。劝君莫种南塘柳，只为行人管别离。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其一
作者：虞俦
朝代：宋
体裁：七言绝句

桃李用事能几日，东风笑人双鬓华。不须安石愁屡费，趁晴快赏洛城花。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其一〇
作者：虞俦
朝代：宋

我辈不比少年时，陶写政頼竹与丝。
劝君莫种南塘柳，只为行人管别离。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其七
作者：虞俦
朝代：宋
体裁：七言绝句

未知今日定何日，道是好晴难得晴。来怕春风花底散，归愁暮雨树头生。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其三
作者：虞俦
朝代：宋
体裁：七言绝句

安得万斛蒲萄波，一时快泻金叵罗。眼底春光看有数，花前乐事苦无多。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其九
作者：虞俦
朝代：宋
体裁：七言绝句

有花堪折且须折，正愁春尽难为别。官期促我不少缓，强道千里共明月。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其二
作者：虞俦
朝代：宋

惜花常恨日不足，无奈春归太仓卒。窗前唤起不关渠，攲枕无眠待明发。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其二
作者：虞俦
朝代：宋

惜花常恨日不足，无奈春归太仓卒。
窗前唤起不关渠，欹枕无眠待明发。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其五
作者：虞俦
朝代：宋
体裁：七言绝句

空花过眼随尘土，不如意处何须数。一春数到牡丹时，坡头日日风和雨。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其八
作者：虞俦
朝代：宋
体裁：七言绝句

花藤肩舆绣帘簇，寿母颜红双鬓绿。桃李阴中五弟兄，起舞团栾欢意足。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其六
作者：虞俦
朝代：宋
体裁：七言绝句

读书不知头白早，却是儒冠多误身。陆沈黄绶非吾意，惭愧东西南北人。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其十
作者：虞俦
朝代：宋

我辈不比少年时，陶写政赖竹与丝。劝君莫种南塘柳，只为行人管别离。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其四
作者：虞俦
朝代：宋

千朵姚黄并魏红，簇簇坡头罗绮丛。更须殷勤油幕护，旁边恐有妒花风。
南坡牡丹今春大为风雨所厄遂稽胜赏世事至于不如人意十常八九因记得古诗有花发多风雨人生足别离之句恻然有感广为十诗云·其四
作者：虞俦
朝代：宋

千朵姚黄并魏红，簇簇坡头罗绮丛。
更须殷勤油幕护，旁边恐有妬花风。
南坡种芍药
作者：虞俦
朝代：宋

错盘根垡似苞桑，细细分来巧作行。且趁秋灰浮季琯，更教冬线受微阳。卵石周围也自佳，茅亭稳著不须奢。何心更作扬州梦，十里春风万本花。南坡地脉生来瘦，根垡移栽却要肥。说与园翁须早计，莫教春事与心违。
南坡种芍药·其一
作者：虞俦
朝代：宋

错盘根垡似苞桑，细细分来巧作行。且趁秋灰浮季琯，更教冬线受微阳。
南坡种芍药·其一
作者：虞俦
朝代：宋

错盘根墢似苞桑，细细分来巧作行。
且趁秋灰浮季管，更教冬线受微阳。
南坡种芍药·其三
作者：虞俦
朝代：宋

南坡地脉生来瘦，根垡移栽却要肥。说与园翁须早计，莫教春事与心违。
南坡种芍药·其三
作者：虞俦
朝代：宋

南坡地脉生来瘦，根墢移栽却要肥。
说与园翁须早计，莫教春事与心违。
南坡种芍药·其二
作者：虞俦
朝代：宋

卵石周围也自佳，茅亭稳着不须奢。
何心更作扬州梦，十里春风万本花。
南坡种芍药·其二
作者：虞俦
朝代：宋

卵石周围也自佳，茅亭稳著不须奢。何心更作扬州梦，十里春风万本花。
卧病枕上再用韵
作者：虞俦
朝代：宋

文书堆案眼慵开，客有可人今雨来。说剑丹心空耿耿，岸巾雪鬓欲皑皑。山田渐喜滋香稻，客位从教长紫苔。涸辙穷鳞赖濡沫，未宜曷月咏归哉。领邑西来物物违，只应松竹旧相知。宽心雨意浓如酒，满眼秋怀总是诗。惭愧不才劳抚字，平生何意羡轻肥。飘然傥遂归田赋，食檗毋忘在莒时。
卧病枕上再用韵·其一
作者：虞俦
朝代：宋

文书堆案眼慵开，客有可人今雨来。说剑丹心空耿耿，岸巾雪鬓欲皑皑。山田渐喜滋香稻，客位从教长紫苔。涸辙穷鳞赖濡沫，未宜曷月咏归哉。
卧病枕上再用韵·其一
作者：虞俦
朝代：宋

文书堆案眼慵开，客有可人今雨来。
说剑丹心空耿耿，岸巾雪鬓欲皑皑。
山田渐喜滋香稻，客位从教长紫苔。
涸辙穷鳞頼濡沫，未宜曷月咏归哉。
卧病枕上再用韵·其二
作者：虞俦
朝代：宋

领邑西来物物违，只应松竹旧相知。宽心雨意浓如酒，满眼秋怀总是诗。惭愧不才劳抚字，平生何意羡轻肥。飘然傥遂归田赋，食檗毋忘在莒时。
卧病枕上再用韵·其二
作者：虞俦
朝代：宋

领邑西来物物违，只应松竹旧相知。
宽心雨意浓如酒，满眼秋怀总是诗。
惭愧不才劳抚字，平生何意羡轻肥。
飘然傥遂归田赋，食蘗毋忘在莒时。
即事
作者：虞俦
朝代：宋

天末孤鸿远，园荒一径深。畦蔬供小摘，家酿慰孤斟。斋日浑无事，春天故作阴。浚池兼插柳，取次见吾心。问讯莺犹懒，寻芳花较迟。忽惊雷送雨，渐喜水平池。窃禄惭无补，归耕未有期。春工谁道巧，不染鬓成丝。已是春光晚，那堪雨气昏。数茎惊白发，万感集清樽。才力须时展，功名有命存。眼前何足校，一笑任乾坤。酷吏人同疾，流民天亦怜。麦登收两倍，蚕好得三眠。况是宽征赋，那忧有俗缘。眼前百事好，买酒答丰年。
即事
作者：虞俦
朝代：宋

夺得饥民鬼手中，误恩增秩敢言功。颇闻有意徵黄霸，却坐无书遗子公。莫我愁眉劳抚字，从渠醉眼乱青红。床头况有韦编在，消长何妨以数穷。光阴老去漫匆匆，千骑南来岁又穷。竹瘦固应留晚节，梅开宁亦待春风。青冥蹭蹬何关我，白发飘萧恐未翁。毕竟田园归去好，暮云回首自江东。归来世事任浮沉，车马萧条门巷深。一榻容身无妄想，两餐度日少关心。园收佳实随时荐，瓮有新篘待月斟。老觉閒居浑有味，不须荣宦说骎骎。春工投老日骎骎，阅遍芳菲又绿阴。不复椅梧倾宿凤，几番淮海变鸣禽。太阿自抚为知己，焦尾谁弹莫赏音。高下风花何足问，向来出处固无心。
即事·其一
作者：虞俦
朝代：宋
体裁：五言律诗

天末孤鸿远，园荒一径深。畦蔬供小摘，家酿慰孤斟。斋日浑无事，春天故作阴。浚池兼插柳，取次见吾心。
即事·其一
作者：虞俦
朝代：宋

夺得饥民鬼手中，误恩增秩敢言功。
颇闻有意征黄霸，却坐无书遗子公。
莫我愁眉劳抚字，从渠醉眼乱青红。
床头况有韦编在，消长何妨以数穷。
即事·其一
作者：虞俦
朝代：宋

夺得饥民鬼手中，误恩增秩敢言功。颇闻有意徵黄霸，却坐无书遗子公。莫我愁眉劳抚字，从渠醉眼乱青红。床头况有韦编在，消长何妨以数穷。
即事·其三
作者：虞俦
朝代：宋

已是春光晚，那堪雨气昏。数茎惊白发，万感集清樽。才力须时展，功名有命存。眼前何足校，一笑任乾坤。
即事·其三
作者：虞俦
朝代：宋

已是春光晚，那堪雨气昏。
数茎惊白髮，万感集清樽。
才力须时展，功名有命存。
眼前何足校，一笑任干坤。
即事·其三
作者：虞俦
朝代：宋
体裁：七言律诗

归来世事任浮沉，车马萧条门巷深。一榻容身无妄想，两餐度日少关心。园收佳实随时荐，瓮有新篘待月斟。老觉閒居浑有味，不须荣宦说骎骎。
即事·其二
作者：虞俦
朝代：宋

光阴老去漫匆匆，千骑南来岁又穷。竹瘦固应留晚节，梅开宁亦待春风。青冥蹭蹬何关我，白发飘萧恐未翁。毕竟田园归去好，暮云回首自江东。
即事·其二
作者：虞俦
朝代：宋

光阴老去漫匆匆，千骑南来岁又穷。
竹瘦固应留晚节，梅开宁亦待春风。
青冥蹭蹬何关我，白髮飘萧恐未翁。
毕竟田园归去好，暮云回首自江东。
即事·其二
作者：虞俦
朝代：宋

问讯莺犹懒，寻芳花较迟。忽惊雷送雨，渐喜水平池。窃禄惭无补，归耕未有期。春工谁道巧，不染鬓成丝。
即事·其二
作者：虞俦
朝代：宋

问讯鶑犹懒，寻芳花较迟。
忽惊雷送雨，渐喜水平池。
窃禄惭无补，归耕未有期。
春工谁道巧，不染鬓成丝。
即事·其四
作者：虞俦
朝代：宋

春工投老日骎骎，阅遍芳菲又绿阴。不复椅梧倾宿凤，几番淮海变鸣禽。太阿自抚为知己，焦尾谁弹莫赏音。高下风花何足问，向来出处固无心。
即事·其四
作者：虞俦
朝代：宋

春工投老日骎骎，阅遍芳菲又绿阴。
不復椅梧倾宿凤，几番淮海变鸣禽。
太阿自抚为知己，焦尾谁弹莫赏音。
高下风花何足问，向来出处固无心。
即事·其四
作者：虞俦
朝代：宋
体裁：五言律诗

酷吏人同疾，流民天亦怜。麦登收两倍，蚕好得三眠。况是宽征赋，那忧有俗缘。眼前百事好，买酒答丰年。
县中迎石金山甘灵大士就放生池祈雨早上偕簿尉往炷香
作者：虞俦
朝代：宋

甘雨祈三日，香云捧一龛。依归甘露灭，珍重蔚头蓝。官事何当了，枯禅且罢参。莲花初出水，朝日借红酣。夜起占星毕，朝趋礼佛龛。拥桥莲坠粉，萦沼水揉蓝。屏翳何须靳，登伽不受参。悬知天欲雨，蚁战已酣酣。
县中迎石金山甘灵大士就放生池祈雨早上偕簿尉往炷香·其一
作者：虞俦
朝代：宋
体裁：五言律诗

甘雨祈三日，香云捧一龛。依归甘露灭，珍重蔚头蓝。官事何当了，枯禅且罢参。莲花初出水，朝日借红酣。
县中迎石金山甘灵大士就放生池祈雨早上偕簿尉往炷香·其二
作者：虞俦
朝代：宋
体裁：五言律诗

夜起占星毕，朝趋礼佛龛。拥桥莲坠粉，萦沼水揉蓝。屏翳何须靳，登伽不受参。悬知天欲雨，蚁战已酣酣。
参议余公挽诗
作者：虞俦
朝代：宋

惨澹门阑色，凄凉月旦评。居官皆可纪，当路竞知名。香火祠庭老，锱铢郡绂轻。弹冠公自懒，相国讵忘情。假荫非公志，书生若命何。高才宁汩没，荣路故蹉跎。仲子能传业，词场遂决科。暮年方慰意，乐极又悲歌。
参议余公挽诗·其一
作者：虞俦
朝代：宋
体裁：五言律诗

惨澹门阑色，凄凉月旦评。居官皆可纪，当路竞知名。香火祠庭老，锱铢郡绂轻。弹冠公自懒，相国讵忘情。
参议余公挽诗·其二
作者：虞俦
朝代：宋
体裁：五言律诗

假荫非公志，书生若命何。高才宁汩没，荣路故蹉跎。仲子能传业，词场遂决科。暮年方慰意，乐极又悲歌。
又主簿和双莲诗所以期待甚厚再韵为谢
作者：虞俦
朝代：宋

君家双桂有高枝，便令齐飞集凤池。底事乳溪迷簿领，相望泮水费怀思。四明人物谁能俪，万里功名自有时。为我双莲出佳句，个中气味许君知。
又主簿和双莲诗所以期待甚厚再韵为谢
作者：虞俦
朝代：宋

君家双桂有高枝，便令齐飞集凤池。
底事乳溪迷簿领，相望泮水费怀思。
四明人物谁能俪，万里功名自有时。
为我双莲出佳句，箇中气味许君知。
叠蒙林子长和章愈索愈奇未敢遽竖降旗犹能背城借一也
作者：虞俦
朝代：宋

诗情引上碧天高，侍史毋辞走送劳。栗里正思陶靖节，愚溪不数柳仪曹。只惭同队疏头角，莫恋樊笼损羽毛。取友如君千载士，陆机作赋岂其豪。
叶大猷挽诗
作者：虞俦
朝代：宋

月旦评犹在，题舆事已非。田园宁作计，鸥鹭本忘机。此地期相款，终天愿忽违。西风送丹旐，老泪不禁挥。非意俱飘瓦，高怀只杜门。谁云九地底，犹抱十年冤。未尽沧浪兴，难招楚些魂。伤心追往事，愁极却无言。
叶大猷挽诗·其一
作者：虞俦
朝代：宋
体裁：五言律诗

月旦评犹在，题舆事已非。田园宁作计，鸥鹭本忘机。此地期相款，终天愿忽违。西风送丹旐，老泪不禁挥。
叶大猷挽诗·其二
作者：虞俦
朝代：宋
体裁：五言律诗

非意俱飘瓦，高怀只杜门。谁云九地底，犹抱十年冤。未尽沧浪兴，难招楚些魂。伤心追往事，愁极却无言。
同主簿过翠眉亭
作者：虞俦
朝代：宋

墨绶低回叹陆沉，好山浑作翠眉颦。我聊尔耳宁违俗，仕有时乎亦为贫。老去催科非所学，向来凋瘵愧斯民。整襟再拜栾城像，幸剩残膏丐后人。宦情元薄且浮沉，抚字劳心祇效颦。白首论交嗟已晚，青衫捧檄祇缘贫。简书岂不怀朋友，德意安能及吏民。误矣折腰成底事，谁欤高枕有閒人。
同主簿过翠眉亭·其一
作者：虞俦
朝代：宋
体裁：七言律诗

墨绶低回叹陆沉，好山浑作翠眉颦。我聊尔耳宁违俗，仕有时乎亦为贫。老去催科非所学，向来凋瘵愧斯民。整襟再拜栾城像，幸剩残膏丐后人。
同主簿过翠眉亭·其二
作者：虞俦
朝代：宋
体裁：七言律诗

宦情元薄且浮沉，抚字劳心祇效颦。白首论交嗟已晚，青衫捧檄祇缘贫。简书岂不怀朋友，德意安能及吏民。误矣折腰成底事，谁欤高枕有閒人。
同兄弟小饮
作者：虞俦
朝代：宋

寒拥红炉酒味醇，杯盘罗列斗时新。却思三十年前味，只有盐齑是故人。
同兄弟小饮
作者：虞俦
朝代：宋

寒拥红鑪酒味醇，杯盘罗列斗时新。
却思三十年前味，只有盐虀是故人。
同舍饯新滁阳使君范子由寺丞于成均芳润轩分韵
作者：虞俦
朝代：宋

忆昔飞凫来上国，作县声名动宸极。今朝颇怪空马群，十年所得真鸡肋。笑指滁阳有佳处，手把一麾留不得。醉翁相望百年间，琅琊自此添颜色。
同舍饯新滁阳使君范子由寺丞于成均芳润轩分韵
作者：虞俦
朝代：宋

忆昔飞鳬来上国，作县声名动宸极。
今朝颇怪空马羣，十年所得真鷄肋。
笑指滁阳有佳处，手把一麾留不得。
醉翁相望百年间，琅琊自此添颜色。
吴使君置酒见邀坐间雪作有诗即席和韵
作者：虞俦
朝代：宋

渔蓑江上晚垂鈎，艇子何如唤莫愁。
相伴梅花开庾岭，宁将斗酒博梁州。
夜归深巷闻惊犬，岁稔无人见佩牛。
明日楼前增伟观，试看银海戏羣鸥。
吴使君置酒见邀坐间雪作有诗即席和韵
作者：虞俦
朝代：宋

渔蓑江上晚垂钩，艇子何如唤莫愁。相伴梅花开庾岭，宁将斗酒博梁州。夜归深巷闻惊犬，岁稔无人见佩牛。明日楼前增伟观，试看银海戏群鸥。
吴守相邀壮观登高坐中出示佳篇因继韵以酬
作者：虞俦
朝代：宋

壮观登临引兴长，黄花亭下未经霜。江平雁到涵秋影，野旷鸦归带夕阳。佳节欲酬须酩酊，今年在处说丰穰。楚云不动淮山碧，且缓笙歌釂羽觞。
吴守相邀壮观登高坐中出示佳篇因继韵以酬
作者：虞俦
朝代：宋

壮观登临引兴长，黄花亭下未经霜。
江平鴈到涵秋影，野旷鸦归带夕阳。
佳节欲酬须酩酊，今年在处说丰穰。
楚云不动淮山碧，且缓笙歌釂羽觞。
吴守置酒壮观为登高之集因赋数语
作者：虞俦
朝代：宋
体裁：七言律诗

九日登高作胜游，使君携客此迟留。天连楚观风吹帽，木落淮山菊满头。何处台前犹戏马，几人江上不惊鸥。年来只有身穷健，莫把茱萸浪自愁。
吴文炳报载藏经船坏已为曝晒毕二首
作者：虞俦
朝代：宋

石濑沈舟事可吁，万签出水已沾濡。本来一卷无成坏，为问冯夷浸得无。贝叶琅函免浸淫，贤侯料理意何深。慨然忧物如忧己，已得他时援溺心。
吴文炳报载藏经船坏已为曝晒毕二首·其一
作者：虞俦
朝代：宋

石濑沈舟事可吁，万签出水已沾濡。本来一卷无成坏，为问冯夷浸得无。
吴文炳报载藏经船坏已为曝晒毕二首·其一
作者：虞俦
朝代：宋

石濑沈舟事可吁，万籤出水已霑濡。
本来一卷无成坏，为问冯夷浸得无。
吴文炳报载藏经船坏已为曝晒毕二首·其二
作者：虞俦
朝代：宋
体裁：七言绝句

贝叶琅函免浸淫，贤侯料理意何深。慨然忧物如忧己，已得他时援溺心。
呈吴守
作者：虞俦
朝代：宋

风流正始孰追回，沈谢曹刘岂乏才。诗律恢长怜我老，吟编端的赖君开。秋怀拍拍须千首，世事悠悠付一杯。已是醉吟输白傅，雪霜头上更相催。
呈吴守
作者：虞俦
朝代：宋

风流正始孰追回，沈谢曹刘岂乏才。
诗律恢长怜我老，吟编端的頼君开。
秋怀拍拍须千首，世事悠悠付一杯。
已是醉吟输白傅，雪霜头上更相催。
和七月初五日夜得雨
作者：虞俦
朝代：宋

一尊情话向南荣，好雨知时盆样倾。
且喜黍苗饶岁事，莫愁梧竹作秋声。
檐花夜永灯前落，池草诗成梦裏惊。
端的对床寻旧约，韦郎曾赋五言城。
和七月初五日夜得雨
作者：虞俦
朝代：宋

一尊情话向南荣，好雨知时盆样倾。且喜黍苗饶岁事，莫愁梧竹作秋声。檐花夜永灯前落，池草诗成梦里惊。端的对床寻旧约，韦郎曾赋五言城。
和万元亨舍人送芡实
作者：虞俦
朝代：宋

吴兴鱼稻乡，来视刺史印。
适丁饥馑后，仓廪无余藴。
当馈不下嚥，宁望馔中隽。
年来稻如云，便觉摇其吻。
丰年百物熟，天意毋宁靳。
君侯有佳惠，芡实粲光润。
东山愿不违，南荡居其近。
此物旧知名，采撷手自引。
剖蚌讶珠还，泣蛟疑泪迸。
软温新剥肉，饤饾初尝醖。
遗我水之滨，此意君其问。
和万元亨舍人送芡实
作者：虞俦
朝代：宋

吴兴鱼稻乡，来视刺史印。适丁饥馑后，仓廪无馀蕴。当馈不下咽，宁望馔中隽。年来稻如云，便觉摇其吻。丰年百物熟，天意毋宁靳。君侯有佳惠，芡实粲光润。东山愿不违，南荡居其近。此物旧知名，采撷手自引。剖蚌讶珠还，泣蛟疑泪迸。软温新剥肉，饤饾初尝酝。遗我水之滨，此意君其问。
和万舍人分惠鲎鱼
作者：虞俦
朝代：宋

昌黎集里知名久，山海经中取喻何。柱后惠文渠勿恃，只今散地亦投戈。怪形未免遭支解，香甲还应即鼎烹。便与庚桑登俎豆，何如郭索自泥行。
和万舍人分惠鲎鱼·其一
作者：虞俦
朝代：宋

昌黎集裏知名久，山海经中取喻何。
柱后惠文渠勿恃，只今散地亦投戈。
和万舍人分惠鲎鱼·其一
作者：虞俦
朝代：宋

昌黎集里知名久，山海经中取喻何。柱后惠文渠勿恃，只今散地亦投戈。
和万舍人分惠鲎鱼·其二
作者：虞俦
朝代：宋
体裁：七言绝句

怪形未免遭支解，香甲还应即鼎烹。便与庚桑登俎豆，何如郭索自泥行。
和万舍人折赠蜡梅韵
作者：虞俦
朝代：宋

问讯江梅意未回，少林横出不知裁。争先赖有园夫报，折赠空惊驿使来。疏影暗香宁是伴，蜡言栀貌未须媒。主人闻说归朝近，且趁眉间喜色开。蜡缀枝头春来回，缃罗休用剪刀裁。直须浮蚁相携去，应有游蜂错认来。晕紫檀心真似假，娇黄妆额自能媒。年来世味浑如此，嚼蕊吹香一笑开。步绕名园日几回，司花著意巧能裁。影疏雅称灯笼映，香细疑从酒面来。破白江梅羞月妒，黏红仙杏待春媒。何如新样龙山种，却在京都占早开。
和万舍人折赠蜡梅韵·其一
作者：虞俦
朝代：宋

问讯江梅意未回，少林横出不知裁。争先赖有园夫报，折赠空惊驿使来。疏影暗香宁是伴，蜡言栀貌未须媒。主人闻说归朝近，且趁眉间喜色开。